text:
Mont Blanc
Ti Mont Blanc (Panangibalikas a Pranses: [mɔ̃ blɑ̃]) wenno Monte Bianco (Panangibalikas nga Italiano: [ˈmonte ˈbjaŋko]), ti kayatna a sawen iti isuda a dua ket "Puraw a Bantay", ket ti kangatuan a bantay idiay Alpes ken ti kangatuan idiay Europa kalpasan dagiti pantok ti Kaukaso.[3] Daytoy ket agtayag iti 4,808 m (15,774 ft)[1][4] iti ngato ti pantar ti baybay ken nairanggo a kas ti maika-11 iti lubong iti topograpiko a prominensia.[5]
Dagiti nagibasaran[urnosen | urnosen ti taudan]
- ^ a b "Le Mont-Blanc passe de 4.810 mètres à 4.808,7 mètres".
- ^ Uray no ti Bantay Elbrus ket kadawyan a naikeddeng a katayagan a bantay idiay Europa, ti naud-udi a naibaga a kontinente ket parte ti masa ti daga ti Eurasia, ken agpatingga idiay Bantay Everest (ti kababaan a col a pagbaetan ti Mont Blanc ken Bantay Elbrus: 113 m [1]; ti kababaan a col a pagbaetan ti Bantay Elbrus ken Bantay Everest: 901 m [2]).
- ^ Ti labneng ti Kaukaso ket naus-usaren a kas ti pagbeddengan ti Europa ken Asia manipud idi tengnga ti maika-19 a siglo. Ti Kaukaso ket addaan kadagiti adu a bilang dagiti pantok a nangatngato ngem ti Mont Blanc babaen ti panagmarka ti pagbeddengan ti Rusia ken Georgia wenno iti kaunegan laeng ti Rusia (ti Bantay Elbrus idiay Amianan a Kaukaso iti 5641 m ket ti kangatuan a pantok idiay Europa no mairaman ti Kaukaso).
- ^ Mont Blanc shrinks by 45cm in two years
- ^ ti prominensia iti 4,696 m para iti Mont Blanc ket naala manipud iti "Ultras Project" (peaklist.org), "Ti listaan ket naurnong idi 2004 babaen da Petter Bjørstad, Jonathan de Ferranti, Eberhard Jurgalski, Vasja Kavcic ken Aaron Maizlish".
Dagit silpo tiruar[urnosen | urnosen ti taudan]
Midia a mainaig iti Mont Blanc iti Wikimedia Commons
- Chisholm, Hugh, ed. (1911). "Blanc, Mont". Encyclopædia Britannica (Maika-11 nga ed.). Pagmalditan ti Unibersidad ti Cambridge.


c: text/html

text:
Ti latitud na, aiti 64°08' N, ket makabalin daytoy a ti ti kaamianan unay iti lubong a kapitolio a siudad iti maysa a naturay nga estado. mabirukan daytoy idiay abagatan a laud iti Islandia, idiay akin-abagatan nga aplaya iti Luek ti Faxaflói. Nga addaan ti populasion ti aganad a 120,000 (ken sumurok a 200,000 idiay Kalatakan a Reykjavík a Lugar), datoy ti pusod ti ekonomia ken gobierno ti Islandia.
Ti Reykjavík ket naikapamatian a daytoy ti pakabirukan ti immuna a pagnaedan idiay Islandia, a ti Ingólfur Arnarson ket napakunkuna a naipabangon idi 870 C.E. Aginggana idi maika-18 a siglo, awan ti urbano a panagrangrang-ay iti lokasion iti daytoy a siudad. Daytoy a siudad ket naibangon idi 1786 a kas maysa a paggatangan nga ili ken dimmaakkel kadagiti sumagad a dekado, ken nagbalin a rehional ken nailian a sentro ti komersio, populasion ken gobierno.

robotstxt: allowed

filter: keep


text:
Dagiti panagbubutos idiay Filipinas
Dagiti panagbubutos idiay Filipinas ket addaan kadagiti nadumaduma a kita. Ti presidente, bise presidente, ken dagiti senador ket mabutosanda kadagiti immen a tawen a termino, bayat a dagiti Kameng dagiti Pannakabagi ti Filipinas, dagiti gobernador, dagiti bise gobernador, kamkamemng ti Sangguniang Panlalawigan , dagiti mayor, dagiti bise mayor, kamkamemng ti Sangguniang Panlungsod/kamkamemng ti Sangguniang Bayan, dagiti opisial ti baranggay, ken ti kamkammeng ti Sangguniang Kabataan ket mabutosan nga agserbi kadagiti tallo a tawen a termino.
Ti Kongreso ket addaan iti dua a kamara. Ti Kamara dagiti Pannakabagi ket addaan kadagiti 92 a tugaw manipud idi 2013, a dagitoy ket 80% ket nagbibinglayan iti agmaymaysa a tugaw kadagiti elektoral a distrito ken 20% ket nailasn iti listaan ti partido segun ti nabaliwan a Hare quota ken dagiti nabatbati ket di naikaskaso ken ti patingga iti tallo a tugaw, a mabalin laeng a maserrekan iti marginalisado ken saan unay a nairepresenta a grupgrupo ken parpartido, dagiti lokal a partido, ken dagiti sektoral a payak dagiti kangrunaan a partido a mangirepresenta kadagiti marginalisado. Ti Batay-linteg ti Filipinas ket palubosanna ti Kamara dagiti Pannakabagi iti addaan kadagiti 250 a kameng nga awan iti pannakasapul para iti panagpasayaat iti batay-linteg. Ti Senado ket addaan kadagiti 24 a kameng a nabutosan iti sangkapagilian a panangirepresenta; saanda a mangirepresenta ti ania man a heograpikal a distrito. Kagudua ti Senado ket mapabaro kadagiti tunggal tallo a tawen.


text:
KUARTA MANIPUD ITI UONG. Dakkel met ti pamastrekan babaen ti panagpatubo iti uong (Oyster mushroom), kas ipaneknek daytoy nga ina a taga-Sitio Abkir, Barangay Suyo, Dingras, Ilocos Norte a mangiraprapin iti uggorna nga ubing (saanna nga anak) tapno apitennan dagiti nataenganen nga uong ket ilakona iti agur-uray a gumatang. Gapu ta lalayusen daytoy a lugar, napanunot dagiti agarup 20 a residente ditoy a benepisiario iti 4Ps (Pantawid Pamilya Pilipino Program) ti agsanay no kasano ti agpatubo iti uong iti babaen ti Department of Agriculture ken ti Department of Social Welfare and Development, ken iti pannakitinnulong ti gobierno lokal ket naikkanda iti gundaway nga agpuonan. Ita, addaanen dagitoy iti agarup 1,500 a fruiting bags a naaramid babaen ti panagusarda iti napagtitipon a garami ket naisupot dagitoy ken maibitin a kas iti adda iti ladawan sa matudokan iti semilia ti uong. Kalpasan ti sumagmamano nga aldaw, mabalinen dagitoy nga ilako ket agbalin a nayon ti pamastrekanda iti inaldaw. (Leilanie G. Adriano)
(Naipablaak iti Bannawag, Agosto 15, 2016 a bilang.)


text:
Friday, April 29, 2016
CLEARING ACTIVITIES KALPASAN TI FIESTA 2016, MAAR-ARAMID
Cabugao, Ilocos Sur – Iti pannaki-amad ti Web In-Action idi Abril 27, 2016, impakaammo ni Mr. Edgar S. Balangatan, AT/, MENRO Designate/ Clean and Green Coordinator a nakadeploy dagiti agob-obra iti babaenda a nagikkat kadagiti Tarpaulin ken nagidalimanek kadagiti dadduma pay a nausar a maigapu iti kalepleppas a selebrasion ti panagpiesta ti ili: Abril 21 -Abril 27, 2016.
Nupay kasta, insupusop ni Mr. Balangatan a madagdagus ti clearing ken pannakadalus ti agsumbangir a paset ti Kalsada Nasional manipud Brgy. Sagayaden agingga iti Brgy. Pug-os agraman dagiti Kalsada (Salomague Bound ken Cuancabal to Nagsincaoan Road) kasta metten kadagiti lugar-pampubliko iti Poblasion (Parke, Plaza, Processional Route ken NISTC Public Market) tapno agtultuloy a nadalus ken napintas ti buya iti aglawlaw ti ili.
Ti madagdagus nga aksion dagiti maseknan nga LGU Personnel para iti “Clean and Clearing Activities” apaman a malpas dagiti dadakkel nga aktibidad ket paset iti panangipatungpalda iti agtultuloy a direktiba ni Mayor Edgardo “Ediboy” S. Cobangbang, Jr. iti pannakamantener ti kinadalus ti aglawlaw iti Munisipalidad ken sanitasion para iti umili ken agbisbisita latta a Balikbayan iti ili ti Cabugao. # (Web Situational Report)
Nupay kasta, insupusop ni Mr. Balangatan a madagdagus ti clearing ken pannakadalus ti agsumbangir a paset ti Kalsada Nasional manipud Brgy. Sagayaden agingga iti Brgy. Pug-os agraman dagiti Kalsada (Salomague Bound ken Cuancabal to Nagsincaoan Road) kasta metten kadagiti lugar-pampubliko iti Poblasion (Parke, Plaza, Processional Route ken NISTC Public Market) tapno agtultuloy a nadalus ken napintas ti buya iti aglawlaw ti ili.
Ti madagdagus nga aksion dagiti maseknan nga LGU Personnel para iti “Clean and Clearing Activities” apaman a malpas dagiti dadakkel nga aktibidad ket paset iti panangipatungpalda iti agtultuloy a direktiba ni Mayor Edgardo “Ediboy” S. Cobangbang, Jr. iti pannakamantener ti kinadalus ti aglawlaw iti Munisipalidad ken sanitasion para iti umili ken agbisbisita latta a Balikbayan iti ili ti Cabugao. # (Web Situational Report)
Posted by Bayan ng Cabugao, Ilocos Sur at 8:31 AM
Subscribe to: Post Comments (Atom)


text:
pakaipaskilan dagiti kaudian a partuat, gannuat, pasamak ken damag iti daniw ken musika dagiti ilokano
3.20.2012
Ni Alexander Reyes Barut Kas Kumakanta
NAAM-AMMOK
ni Apo Alexander Reyes Barut iti Facebook, kas maysa a mannaniw. No diak
mariro, nagsagangkami iti maysa a thread a ti patangan ket sex. Kalpasanna,
nangidatag iti daniw a para Bannawag a ti subject-na ket sex, sa kalpasanna
nangidatag iti daniw para iti proyekto a libro a napauluan
"Alimpatok," ti antolohia dagiti erotiko a daniw dagiti Ilokano.
Idi kuan,
nagumbi iti maysa a lyrics ti kanta a paaramidanna kano iti melodiana ken ni
Apo Vhen Bautista. Gapu ta Vhen Bautista, kunana, dagus a nayatak ken
pinagpilik pay ketdin no adda makursonadaanna a daniw a mabalin a ragasen a
kanta iti blog-ko (pakarsoniasseng.blogspot.com).
Dina
nadakdakamat a ti paulo ti album nga isagsagana a "For Adults Only."
Ta no nadakamatna koma, inyaramidak koma iti erotiko a lyrics. Ngem blessing in
disguise ta daydiay napilina a daniw a nagbalinen a kanta a napauluan iti
"Apay," sangkasaona nga adu kano ti makagusto.
Manipud
iti simple a panagam-ammo iti FB, nagtalek metten ni Angkol Alex (awagko
kenkuana) kaniak ket kunana pay ketdin nga italekna kaniak ti sumagmamano a
kopia ti albumna nga ilakok ditoy Filipinas. Ket kas maysa a cowboy a
nakasagana para iti ania man a panagdur-as ti musika dagiti Ilokano.
Nakaay-ayat
daytoy nga album ni Angkol Alex ta napagsuratna iti lyrics dagiti pamiliar a
nagan iti Daniw Ilokano a kas kada Roy V. Aragon, Jonathan Torricer, Derick
Marcel Yabes, Rudy Rumbaoa, ken dadduma pay. Sabali la nga agpayso no ti puonan
ket panagpapagayam ken panagkakadua.
Ti maysa
laeng a singasingko, no bilang itultuloy ni Angkol Alex ti career-na kas
pudpudno a singer, ALEXANDER lattan ti naganna kas singer. Kasla koma ngay ni
CHARICE a charice lattan, hehehe.
Ay wen,
gayam, maysa a maestro ni Angkol Alex-- statistician, wenno nalaing iti Math.
Mannaniw ken no maikkan iti gundaway, amangan no nalaing a mannurat iti sarita
a makapakatawa.
Adtoy man
ti maipanggep ken ni Angkol Alex a naipablaak iti kolum ni Kabagis Angelo
"Eloy" Padua a "Di Pay Naluto, Naibusen" iti Pebrero 20,
2012 a bilang ti Bannawag:
Tawayam
Man Daytoy “For Adults Only” ni Maestro Alex, ‘Bagis!
WEN, isu
dayta ti baro nga album dagiti kankanta nga Ilokano, ‘bagis.
Ti
singer?
Ni
Maestro Alexander Reyes Barut— Maestro Alex, for short.
Saan a
gapu ta “short” kano.
Ketdi,
tapno natartarus.
* * *
Maestro
ngamin ti propesion ni Maestro Alex, ‘bagis.
Tubo iti
Vintar, Ilocos Norte ken nadumaduma a pagadalan iti nasao a probinsia ti
nagisuruanna.
Nagbalin
pay ketdi a provincial statistician. Agingga nga indanon ti
kina-statistician-na iti National Statistics Office.
Idinto a
ti kinamaestrona, isu ti nangidanon kenkuana idiay Jefferson High School,
Jefferson, Texas, USA a pangisursuruanna iti agdama.
* * *
Idinto a
ti kinamannakigayyemna, isu ti nangidanon kenkuana iti Facebook nga isu met ti
nakatakuatan dagiti gagayyemna iti talentona iti panagdaniw (mannaniw met isuna
iti Bannawag), ken iti panagkanta.
Agingga
nga adda nangikari a mangaramid iti lyrics.
Adda
nangikari a mangaramid iti melodia.
Adda
nangikari a maki-duet (saan met siguro nga awan talekda iti pintas ti timekna).
Adda
nangikari nga agbalin nga arranger.
Adda
nangikari a mangiprodius.
Ket
nabukel, ‘bagis, daytoy “For Adults Only” ni Maestro Alex.
* * *
Iti ababa
a pannao, ad-adda a panaggagayyem dagiti Ilokano artists ken musicians ti
nagpuonan daytoy nga album, ‘bagis.
Asino met
dagitoy a gagayyem ni Maestro Alex?
Dagiti
musikero/singer nga Ilokano a kas kada Vhen Bautista, Noraline Domingo,
Jerameel Perucho Contreras ken Allen Israel Pascua.
Dagiti
mannurat nga Ilokano a kas kada Roy V. Aragon, Jonathan Torricer, Joel B.
Manuel, Rudy Ram. Rumbaoa, Derick Marcel F. Yabes, Bert Ugalino,Vilmer Viloria,
Remy Piano, Alvin John Dalere, Florencio Bangasan, ken Ariel S. Tabag.
Malagipmo
dagita a nagan, aya, ‘bagis? Wen, a, ta mannurat iti Bannawag ti kaaduan
kadakuada.
Kuna
ngarud ni Maestro Alex, ‘bagis, a dakkel kano ti benepisio ti mannakigayyem.
Mamatiak
kenkuana, ‘bagis.
* * *
Buklen ti
19 a kanta, manamnama a mayalnag ti album itoy umuna a kagudua ti tawen.
Nupay
kasta, nangiruaren ni Maestro Alex kadagiti “pangramanan” iti YouTube ken iti
Facebook.
Ken uray
iti radio.
Kuna da
Maestro Alex ken Idol Vhen, nga itoy a Pebrero, “tune to watch” kadagiti radio
iti Hawaii daytoy “Apay” a maysa kadagiti kanta iti album.
Ania
magagarankan a mangtaway iti “For Adults Only,” ‘bagis?
Makigayyemka
ngaruden ken ni Maestro Alex iti Facebook. (ANGELO 'ELOY' PADUA)
(Ti Rosa
Records, Philippines iti babaen ti Aweng Records Music Production &
Distribution, USA,ti prodiuser ti “For Adults Only” nga album. No kayatyo ti
maaddaan iti kopia, i-friend ti Alex Reyes Barut iti Facebook sa agorder babaen
ti pribado a mensahe.—AST )
Dagitoy man ti sampol ti kanta a maipalaon iti "For Adults Only" nga album


text:
October 10, 2015
Panagparehistro dagiti botante, agingga iti Okt. 31, kuna ti Comelec
Kuna ti nasao a komision a kalpasan ti nasao a deadline, iturongna metten ti imatangna kadagiti dadduma a pagrebbengan daytoy para iti automated nga eleksion inton Mayo 2016.
Pinalagipan ni Comelec Chairman Andres Bautista ti publiko a saanda koman nga urayen ti maudi a minuto sa mapanda kadagiti opisina ti Comelec tapno agparehistro wenno maalaan iti biometrics data.
Nangrugi ti panagrehistro dagiti botante idi Mayo 6 itoy a tawen. Ngem kas kuna ti Comelec, mapan nga agarup uppat a milion ti saan pay a nangidatag iti biometrics data-da.
Segun iti Comelev, saan a mapalubosan nga agbotos dagiti awanan iti biometrics data.
Manamnama nga agarup 53-milion a rehistrado a botante ti agbotos iti eleksion inton Mayo 2016.
(Naipablaak iti Bannawag, Oktubre 19, 2015 a bilang.)
Subscribe to: Post Comments (Atom)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Job 25:1-6
25 Ket simmungbat ni Bildad+ a Suhita ket kinunana:2 “Ti panagturay ken kinanakaal-alinggaget adda kenkuana;+Isu mangar-aramid iti talna kadagiti kangatuanna.3 Adda aya aniaman a bilang kadagiti buyotna?Ket siasino ti saan a tumpuaran ti silawna?4 Gapuna kasano a ti mortal a tao adda iti umiso iti imatang ti Dios,+Wenno kasano a nadalus ti maysa a nayanak iti babai?+5 Adtoy! Adda uray ti bulan, ket saan a naraniag;Ket dagiti met laeng bituen saanda a napaneknekan a nadalus kadagiti matana.6 Anian nga ad-adda pay a kasta ti mortal a tao, a maysa a sur-it,Ken ti anak ti tao, a maysa nga igges!”+


text:
KAPITULO 6
Pannakabalin a Mangdadael
—“Ni Jehova ket Malalaki a Mannakigubat”
1-3. (a) Ania a peggad ti naipasango kadagiti Israelita iti ima dagiti Egipcio? (b) Kasano a nakirupak ni Jehova maipaay iti ilina?
NAIPIT dagiti Israelita—naipasungalngalda iti nagbaetan dagiti di masang-at a bakras ti bantay ken di maballasiw a baybay. Sirurungsot a kumamkamat ti naulpit a manangikisap a buyot dagiti Egipcio, a determinado a mangtalipupos kadakuada. * Nupay kasta, indagadag ni Moises iti ili ti Dios a dida maawanan iti namnama. Impasiguradona kadakuada: “Makirupakto a mismo ni Jehova maipaay kadakayo.”—Exodo 14:14.
2 Nupay kasta, agparang nga immawag ni Moises ken Jehova, ket kastoy ti sungbat ti Dios: “Apay nga agtultuloyka nga umkis kaniak? . . . Itag-aymo ta sarukodmo ket iyunnatmo ta imam iti rabaw ti baybay ket pagbisngayem.” (Exodo 14:15, 16) Iladawam laengen dagiti simmaganad a pasamak. Dagus a binilin ni Jehova ti anghelna, ket immalis iti likudan ti Israel ti munmon nga ulep, a nalabit nabistrad a kasla pader ket linapdanna ti iraraut dagiti Egipcio. (Exodo 14:19, 20; Salmo 105:39) Inyunnat ni Moises ti imana. Babaen ti napigsa nga angin, nagbisngay ti baybay. Kas man la nagbalay dagiti danum ken nagtakderda a kasla pader, a nangilukat iti dalan nga apagisu ti kalawana a pagnaan ti intero a nasion!—Exodo 14:21; 15:8.
3 Idi makita ni Faraon daytoy a pannakaiparangarang ti pannakabalin, imbilinna koman nga agsanud dagiti buyotna. Imbes ketdi, imbilin ni natangsit a Faraon a dumarupda. (Exodo 14:23) Sidadarasudos a simmalog dagiti Egipcio iti lansad ti baybay tapno kumamatda, ngem nagkaribusoda idi mangrugi a maikkat ti pilid dagiti karuaheda. Idi nakaballasiwen a sitatalged dagiti Israelita, imbilin ni Jehova ken ni Moises: “Iyunnatmo ta imam iti ngatuen ti baybay, tapno agsubli ti dandanum iti ngatuen dagiti Egipcio, kadagiti karuaheda a pakigubat ken kadagiti kabalieroda.” Narpuog dagiti pader a danum, a nanggabur ken Faraon ken kadagiti buyotna!—Exodo 14:24-28; Salmo 136:15.
Idiay Nalabaga a Baybay, pinaneknekan ni Jehova nga isu ket “malalaki a mannakigubat”
4. (a) Ania ti pinaneknekan ni Jehova idiay Nalabaga a Baybay? (b) Ania ngata ti reaksion dagiti dadduma iti daytoy a pannakailadawan ni Jehova?
4 Ti pannakaisalakan ti nasion ti Israel idiay Nalabaga a Baybay ket napateg a pasamak iti pakasaritaan ti pannakilangen ti Dios iti sangatauan. Sadiay a pinaneknekan ni Jehova nga isu ket “malalaki a mannakigubat.” (Exodo 15:3) Ngem ania ti reaksionmo iti daytoy a pannakailadawan ni Jehova? Agpayso, adu nga ut-ot ken ladingit ti inyeg ti gubat iti sangatauan. Ti kadi panangusar ti Dios iti pannakabalinna a mangdadael ket kasla ad-adda a lapdannaka imbes a gutugotennaka nga umadani kenkuana?
Gubat ti Dios Kontra Kadagiti Gubat ti Tao
5, 6. (a) Apay a maitutop a maawagan ti Dios iti “Jehova ti buybuyot”? (b) Kasano a naiduma ti gubat ti Dios iti gubat ti tao?
5 Naawagan ti Dios iti “Jehova ti buybuyot” iti agarup tallo gasut a daras iti Hebreo a Kasuratan ken namindua iti Kristiano a Griego a Kasuratan. (1 Samuel 1:11) Kas Soberano nga Agturay, adda iti babaen ni Jehova ti nagdakkel a buyot dagiti anghel. (Josue 5:13-15; 1 Ar-ari 22:19) Nakaam-amak ti pannakabalin daytoy a buyot a mangdadael. (Isaias 37:36) Makapaladingit a panunoten ti pannakadadael dagiti tattao. Nupay kasta, laglagipentayo a dagiti gubat ti Dios ket saan a kas kadagiti awan kaes-eskanna a gubat ti tao. Mabalin a pagparangen dagiti panguluen ti militar ken politiko a nasayaat ti motiboda a makigubat. Ngem kanayon a nainaig iti kinaagum ken panagimbubukodan dagiti gubat ti tao.
6 Maisupadi iti dayta, saan nga emosion ti mangtigtignay ken Jehova. Kuna ti Deuteronomio 32:4: “Ti Bato, naan-anay ti aramidna, ta amin a daldalanna kinahustisia. Maysa a Dios ti kinamatalek, a kenkuana awan ti di kinahustisia; isu nalinteg ken napalungdo.” Kondenaren ti Sao ti Dios ti di makontrol a pungtot, kinauyong, ken kinaranggas. (Genesis 49:7; Salmo 11:5) No kasta, di pulos agaramid ni Jehova iti banag nga awan gapgapuna. Manmano nga usarenna ti pannakabalinna a mangdadael ken usarenna laeng dayta kas maudi a pamuspusan. Maitunos dayta iti kinunana babaen ken Ezequiel a propetana: “‘Adda aya aniaman a ragsakko iti ipapatay ti maysa a nadangkes,’ kuna ti Soberano nga Apo Jehova, ‘ket saan nga iti panagtallikudna koma kadagiti dalanna ket pudno nga agtultuloy nga agbiag?’’’—Ezequiel 18:23.
7, 8. (a) Ania ti sibibiddut nga impagarup ni Job maipapan iti panagsagsagabana? (b) Kasano nga inlinteg ni Eliu ti panagpampanunot ni Job maipapan iti daytoy? (c) Ania ti maadaltayo iti kapadasan ni Job?
7 Apay ngarud nga agusar ni Jehova iti pannakabalin a mangdadael? Sakbay a sungbatantayo dayta, lagipentayo ni nalinteg a Job. Kinarit ni Satanas ni Job—ken kinapudnona, asinoman a tao—no makapagtalinaed ngata a natarnaw no masuot. Sinungbatan ni Jehova dayta a karit babaen ti panangipalubosna ken Satanas a mangsuot iti kinatarnaw ni Job. Kas resultana, nagsakit ni Job, napukawna dagiti kinabaknangna ken dagiti annakna. (Job 1:1–2:8) Gapu ta dina ammo dagiti nainaig nga isyu, sibibiddut nga impagarup ni Job nga isu ket agsagsagaba gapu iti di nainkalintegan a panangdusa ti Dios. Insaludsodna iti Dios no apay nga isu ti nagbalin a ‘puntiria’ ken ‘kabusor.’—Job 7:20; 13:24.
8 Impabigbig ni agtutubo nga Eliu ti di umiso a panagpampanunot ni Job, a kunana: “Kinunam, ‘Ti kinalintegko ad-adda ngem iti kinalinteg ti Dios.’” (Job 35:2) Wen, minamaag a panunoten nga ad-adu ti ammotayo ngem iti Dios wenno ipapantayo a di nalinteg ti inaramidna. “Adayo koma iti pudno a Dios nga agtignay a sidadangkes, ken iti Mannakabalin-amin nga agtignay a di nainkalintegan,” kinuna ni Eliu. Idi agangay kinunana: “No maipapan iti Mannakabalin-amin, saantayo a naduktalan; isu natan-ok iti pannakabalin, ket ti kinahustisia ken kinaruay ti kinalinteg saannanto a tagibassiten.” (Job 34:10; 36:22, 23; 37:23) Masiguradotayo a no makidangadang ti Dios, adda nasayaat a panggapuanna a mangaramid iti kasta. Bayat a sipapanunottayo iti dayta, sukisokentayo ti dadduma kadagiti makagapu no apay nga adda dagiti tiempo nga agbalin a mannakigubat ti Dios ti talna.—1 Corinto 14:33.
No Apay a Mapilitan a Makidangadang ti Dios ti Talna
9. Apay a makidangadang ti Dios ti talna?
9 Kalpasan ti panangidayawna iti Dios kas “malalaki a mannakigubat,” kinuna ni Moises: “Siasino kadagiti didios ti kas kenka, O Jehova? Siasino ti kas kenka, a pampaneknekam a mannakabalinka iti kinasanto?” (Exodo 15:11) Kasta met laeng ti insurat ni propeta Habakuk: “Nasin-aw unay dagiti matam tapno kumita iti dakes; ket saanmo a kabaelan ti kumita iti riribuk.” (Habakuk 1:13) Nupay ni Jehova ket Dios ti ayat, isu ket Dios met ti kinasanto, kinalinteg, ken kinahustisia. No dadduma, dagita a galad ti mangtignay kenkuana a mangusar iti pannakabalinna a mangdadael. (Isaias 59:15-19; Lucas 18:7) Gapuna, saan a mulitan ti Dios ti kinasantona no makidangadang. Imbes ketdi, makidangadang agsipud ta isu ket nasantuan.—Exodo 39:30.
10. (a) Kaano ken kasano ti damo nga itataud ti situasion a nasken a makidangadang ti Dios? (b) Kasano laeng a marisut ti panagbinnusor a naipadto iti Genesis 3:15, ket ania dagiti pagsayaatanna iti nalinteg a sangatauan?
10 Utobem ti situasion a timmaud kalpasan ti iyaalsa dagiti immuna nga agassawa, da Adan ken Eva, iti Dios. (Genesis 3:1-6) No pinanuynoyanna ti kinakilloda, dinadael koman ni Jehova ti mismo a saadna kas Soberano iti Uniberso. Kas maysa a nalinteg a Dios, napilitan a nangsentensia kadakuada iti ipapatay. (Roma 6:23) Iti immuna a padto ti Biblia, impakaunana nga agbinnusorto dagiti mismo nga adipenna ken dagiti pasurot ti “serpiente,” ni Satanas. (Apocalipsis 12:9; Genesis 3:15) Pagangayanna, marisut laeng daytoy a panagbinnusor babaen ti pannakarumek ni Satanas. (Roma 16:20) Ngem dayta a panangukom ket agresulta kadagiti agkakaimbag a bendision iti nalinteg a sangatauan, nga ikkatenna ti impluensia ni Satanas ditoy daga ken iwayaanna ti pannakaipasdek ti sangalubongan a paraiso. (Mateo 19:28) Agingga a di pay dimteng dayta a tiempo, dagidiay makidasig ken Satanas agtultuloy a pagpeggadenda ti pisikal ken naespirituan a kasasaad ti ili ti Dios. Sagpaminsan, kasapulan a bumallaet ni Jehova.
Agtignay ti Dios Tapno Ikkatenna ti Kinadakes
11. Apay a napilitan ti Dios a mangyeg iti sangalubongan a layus?
11 Ti Layus idi kaaldawan ni Noe ti maysa a pagarigan iti kasta nga ibaballaet. Kuna ti Genesis 6:11, 12: “Ti daga nadadael iti imatang ti pudno a Dios ken ti daga napno iti kinaranggas. Gapuna ti Dios nakitana ti daga ket, adtoy! nadadael, agsipud ta isuamin a lasag dinadaelna ti dalanna iti daga.” Ipalubos ngata ti Dios a pukawen a mamimpinsan dagiti nadangkes ti moralidad ditoy daga? Saan. Napilitan ni Jehova a mangyeg iti sangalubongan a layus tapno ikkatenna ditoy daga dagidiay napalalo ti kinaranggas ken kinadakesda.
12. (a) Ania ti impakauna ni Jehova maipapan iti ‘bin-i’ ni Abraham? (b) Apay a masapul idi a matalipupos dagiti Amoreo?
12 Umasping dayta iti panangukom ti Dios kadagiti Canaanita. Impalgak ni Jehova a ni Abraham ti pagtaudan ti ‘bin-i’ a pakabendisionan dagiti amin a pamilia ditoy daga. Maitunos iti dayta a panggep, inkeddeng ti Dios a maited kadagiti kaputotan ni Abraham ti daga ti Canaan, daga a pagnanaedan idi dagiti tattao a naawagan iti Amoreo. Kasano a nainkalintegan ti Dios no pilitenna a papanawen dagitoy a tattao iti dagada? Impakauna ni Jehova a saan pay a mapasamak dayta a panangpapanaw iti las-ud ti 400 a tawen—agingga a ‘dumteng iti pannakaan-anay’ ti “biddut dagiti Amoreo.” * (Genesis 12:1-3; 13:14, 15; 15:13, 16; 22:18) Kabayatan dayta a tiempo, ad-adda a dimmakes dagiti Amoreo. Nagraira ti idolatria, panangibukbok iti dara, ken narugit a seksual nga ar-aramid iti daga ti Canaan. (Exodo 23:24; 34:12, 13; Numeros 33:52) Dagiti umili pinapatayda pay dagiti ubbing babaen ti panangidatonda iti apuy. Ipalubos ngata ti nasantuan a Dios a maipasango ti ilina iti kasta a kinadakes? Saan! Kinunana: “Narugit ti daga, ket mangyegakto iti dayta iti pannusa maipaay iti biddutna, ket ti daga isarwananto dagiti agnanaed kenkuana.” (Levitico 18:21-25) Nupay kasta, saan a basta pinapatay lattan ni Jehova dagiti umili. Naispal dagiti nalinteg a Canaanita, kas kada Rahab ken dagiti Gabaonita.—Josue 6:25; 9:3-27.
Pannakidangadang a Maigapu iti Naganna
13, 14. (a) Apay nga obligado idi ni Jehova a mangsantipikar iti naganna? (b) Kasano nga inikkat ni Jehova ti pakaumsian ti naganna?
13 Gapu ta nasantuan ni Jehova, nasantuan ti naganna. (Levitico 22:32) Insuro ni Jesus kadagiti adalanna nga ikararagda: “Masantipikar koma ti naganmo.” (Mateo 6:9) Natabbaawan ti nagan ti Dios gapu iti iyaalsa idiay Eden, a dayta ti nangkuestion iti reputasion ti Dios ken ti wagas a panangiturayna. Di pulos panuynoyan ni Jehova ti kasta a pammardaya ken iyaalsa. Obligado a mangikkat iti pakaumsian ti naganna.—Isaias 48:11.
14 Utobem manen dagiti Israelita. Bayat nga addada pay laeng idiay Egipto kas ad-adipen, kasla ubbaw idi ti kari ti Dios ken ni Abraham a babaen iti Bin-ina mabendisionanto dagiti amin a pamilia ditoy daga. Ngem babaen ti panangispal ken panangipasdekna kadakuada kas maysa a nasion, inikkat ni Jehova ti pakaumsian ti naganna. Gapuna, linagip ni propeta Daniel iti kararagna: “O Jehova a Diosmi, sika a nangiruar iti ilim manipud iti daga ti Egipto babaen iti napigsa nga ima ket inyaramidam ta bagim iti maysa a nagan.”—Daniel 9:15.
15. Apay nga inispal ni Jehova dagiti Judio a nakautibo idiay Babilonia?
15 Makapainteres ta inkararag daytoy ni Daniel idi kasapulan dagiti Judio ti panagtignay manen ni Jehova a maigapu iti naganna. Iti daydi a tiempo, nakautibo dagiti nasukir a Judio idiay Babilonia. Nalangalang ti mismo a kabeserada a siudad, ti Jerusalem. Ammo ni Daniel a maidayaw ti nagan ni Jehova no maisubli dagiti Judio iti pagilianda. Gapuna, inkararag ni Daniel: “O Jehova, mamakawanka. O Jehova, mangipangagka ket agtignayka. Dika agtaktak, maipagapu kenka met laeng, O Diosko, ta ti bukodmo a nagan naipanagan iti siudadmo ken iti ilim.”—Daniel 9:18, 19.
Pannakidangadang a Maigapu iti Ilina
16. Ilawlawagmo no apay a ti pannakaseknan ni Jehova a mangikaluya iti naganna dina kayat a sawen nga awan asina ken managimbubukodan.
16 Ti kadi pannakaseknan ni Jehova a mangikaluya iti naganna kayatna a sawen nga awan asina ken managimbubukodan? Saan, ta babaen ti panagtignayna a maitunos iti kinasantona ken panagayatna iti kinahustisia, salsalaknibanna ti ilina. Usigem ti Genesis kapitulo 14. Mabasatayo sadiay ti maipapan iti uppat a rimmaut nga ari a nangitalaw ken Lot a kaanakan ni Abraham, agraman ti pamilia ni Lot. Iti tulong ti Dios, nakaskasdaaw ti panangparmek ni Abraham iti nagadu ken nakapigpigsa a buyot! Ti salaysay maipapan iti daytoy a panagballigi ti nalabit kaunaan a nairekord iti “libro ti Gubgubat ni Jehova,” a nalabit maysa a libro a nangilanad met iti sumagmamano a gubgubat a di nairekord iti Biblia. (Numeros 21:14) Adu pay a panagballigi ti simmaruno.
17. Ania ti mangipakita a nakidangadang ni Jehova a maipaay kadagiti Israelita kalpasan ti iseserrekda iti daga ti Canaan? Mangted kadagiti pagarigan.
17 Sakbay la unay a simrek dagiti Israelita iti daga ti Canaan, impasigurado kadakuada ni Moises: “Ni Jehova a Diosyo ti mapan iti sanguananyo. Makirupakto maipaay kadakayo maitunos iti amin nga inaramidna kadakayo idiay Egipto.” (Deuteronomio 1:30; 20:1) Nangrugi ken Josue a suno ni Moises, ken nagtultuloy agingga iti tiempo dagiti Ukom ken iti panagturay dagiti matalek nga ari ti Juda, pudno a nakidangadang ni Jehova a maipaay iti ilina, nga impaayanna ida iti adu a nakaskasdaaw a panagballigi kontra kadagiti kabusorda.—Josue 10:1-14; Uk-ukom 4:12-17; 2 Samuel 5:17-21.
18. (a) Apay nga agyamantayo gapu ta di nagbaliw ni Jehova? (b) Ania ti mapasamak inton makagteng iti tampokna ti panagbinnusor a nadeskribir iti Genesis 3:15?
18 Saan a nagbaliw ni Jehova; saan met a nagbaliw ti panggepna a mamagbalin iti daytoy a planeta a natalinaay a paraiso. (Genesis 1:27, 28) Agtultuloy a kagura ti Dios ti kinadakes. Ngem ay-ayatenna unay ti ilina ket din agbayag, agtignayto a maigapu kadakuada. (Salmo 11:7) Kinapudnona, ti panagbinnusor a nadeskribir iti Genesis 3:15 ket manamnama a makagteng iti makapikapik ken narungsot a tampokna iti asidegen a masanguanan. Tapno masantipikar ti naganna ken masalakniban ti ilina, agbalinto manen ni Jehova a “malalaki a mannakigubat”!—Zacarias 14:3; Apocalipsis 16:14, 16.
19. (a) Iyilustrar no apay a matignaytayo nga umadani iti Dios gapu iti panangusarna iti pannakabalinna a mangdadael. (b) Ania ti rumbeng nga epektona kadatayo ti kinamasindadaan ti Dios a makidangadang?
19 Usigem daytoy nga ilustrasion: Sirmataem a ti pamilia ti maysa a lalaki ket dardarupen ti narungsot nga animal. Nakigubal dayta a lalaki ket pinatayna ti narungsot nga animal. Panagkunam gumura ngata ti asawana ken dagiti annakna gapu iti daytoy nga inaramidna? Imbes a gumurada, namnamaem a matukay ti riknada gapu iti di managimbubukodan nga ayatna kadakuada. Umasping iti dayta, saan a rumbeng a guraentayo ti panangusar ti Dios iti pannakabalinna a mangdadael. Ad-adda koma ketdi a rumayray ti ayattayo kenkuana gapu ta madadaan a makidangadang tapno salaknibannatayo. Rumbeng nga umuneg met ti panagraemtayo iti awan patinggana a pannakabalinna. Iti kasta, “makaipaaytayo iti sagrado a panagserbi . . . iti Dios buyogen ti nadiosan a buteng ken panagamak.”—Hebreo 12:28.
Umadanika iti “Malalaki a Mannakigubat”
20. No makabasatayo kadagiti salaysay ti Biblia maipapan iti pannakigubat ti Dios a nalabit ditay unay matarusan, ania ti rumbeng nga aramidentayo, ken apay?
20 Siempre, saan nga ilawlawag ti Biblia iti tunggal kaso amin a detalye dagiti pangngeddeng ni Jehova no maipapan iti pannakigubatna. Ngem kanayon a makasiguradotayo iti daytoy: Di pulos usaren ni Jehova ti pannakabalinna a mangdadael babaen iti nakillo, nadamka, wenno nadangkok a wagas. Masansan a matulongannatayo a mangtarus a siuumiso iti bambanag no usigentayo ti konteksto ti salaysay ti Biblia wenno ti sumagmamano a kanayonan nga impormasion. (Proverbio 18:13) Uray no ditay maammuan amin a detalye, babaen laeng ti panangadal iti ad-adu pay maipapan ken Jehova ken panangmennamenna kadagiti napateg a galadna matulongannatayo a mangrisut kadagiti aniaman a panagduadua a mabalin a tumaud. No aramidentayo daytoy, makitatayo nga adu ti panggapuantayo nga agtalek iti Diostayo, a ni Jehova.—Job 34:12.
21. Nupay agbalin a “malalaki a mannakigubat” no dadduma, ania ti nangnangruna a tarigagayan ni Jehova?
21 Nupay agbalin ni Jehova a “malalaki a mannakigubat” no dayta ti kalikaguman ti kasasaad, dina kayat a sawen a tarigagayanna ti gubat. Iti sirmata ni Ezequiel maipapan iti nailangitan a karuahe, nailadawan ni Jehova kas sisasagana a makidangadang kadagiti kabusorna. Kaskasdi, nakita ni Ezequiel ti Dios a napalikmutan iti bullalayaw—a simbolo ti talna. (Genesis 9:13; Ezequiel 1:28; Apocalipsis 4:3) Nalawag a namayamay ken mannakikappia ni Jehova. “Ti Dios ket ayat,” kuna ni apostol Juan. (1 Juan 4:8) Naan-anay ti kinatimbeng dagiti amin a galad ni Jehova. Gapuna, pudno a naparaburantayo ta makaadanitayo iti mannakabalin ngem naayat a Dios!
^ par. 1 Sigun iti Judio a historiador a ni Josephus, dagiti Hebreo ket “kinamat ti 600 a karuahe agraman ti 50,000 a kabaliero ken dagiti aduan armas a soldado nga agdagup iti 200,000.” —Jewish Antiquities, II, 324 [xv, 3].
^ par. 12 Nabatad a ti termino nga “Amoreo” a nausar ditoy ramanenna amin nga umili ti Canaan.—Deuteronomio 1:6-8, 19-21, 27; Josue 24:15, 18.


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Myanmar
94-B Inya Rd
YANGON
MYANMAR
+95 1-511035
+95 1-512699
+95 1-535663
+95 1-513176
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 1 oras
Trabaho iti Opisina
Agipatpatarus kadagiti literatura a naibatay iti Biblia iti lengguahe a Myanmar, Chin (Hakha), Kayin (Sgaw), ken iti kanayonan a 13 a lengguahe. Tinawen nga agipatpatulod iti 81 tonelada a literatura iti nasurok a 80 a kongregasion ken grupo iti Myanmar.


text:
Cagwait, Surigao del Sur
Ti Cagwait ket maysa a maika-4 a klase nga ili iti probinsia ti Surigao del Sur iti Filipinas.
Dagiti baranggay[urnosen | urnosen ti taudan]
Ti Cagwait ket nabingbingay a politikal kadagiti 11 a barbaranggay.[2]
- Aras-asan
- Bacolod
- Bitaugan East
- Bitaugan West
- La Purisima (Palhe)
- Lactudan
- Mat-e
- Poblacion
- Tawagan
- Tubo-tubo
- Unidad
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Surigao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Surigao del Sur". Datos ti Populasion ti Ili. Dibision ti Panagsukisok ti LWUA. Naala idi 8 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Garret Hobart
Ni Garret Augustus Hobart (Hunio 3, 1844 – Nobiembre 21, 1899) ket isu iditi maiak-24 a Bise Presidente iti Estados Unidos (1897–1899), a nagserbi babaen ni Presidente William McKinley. Isu ti maikanem a bise presidente a natay bayat nga adda ti opisina.
Ni Hobart ket naipasnagay idi idiay Long Branch, New Jersey, idiay Aplaya ti Jersey, ken dimmakkel idiay asideg ti Marlboro. Kalpasan ti panakturposna idiay Kolehio ti Rutgers College, ni Hobart ket nagbasa ti linteg babaen ti taga- Paterson a nalatak nga abogado a ni Socrates Tuttle. Ni Hobart ket nagadal kenni Tuttle, ken inasawana ti anak a babai ni Tuttle. Urayno saan unay a nagginian ti korte, ni Hobart ket nagbalin a nabaknang nga abogado ti korporado.
Dagiti silpo ti ruar[urnosen | urnosen ti taudan]
Midia a mainaig kenni Garret Hobart iti Wikimedia Commons


text:
PAKASARITAAN TI BIAG
Dagiti Bendision iti ‘Mainugot a Panawen ken iti Nariribuk a Panawen’
NAYANAKAK idi Marso 1930 iti purok ti Namkumba, iti asideg ti siudad ti Lilongwe, iti pagilian a maawagan itan iti Malawi. Matalek nga agserserbi ken Jehova ti pamiliami. Idi 1942, indedikarko ti biagko iti Dios ken nabautisaranak iti maysa kadagiti napintas a karayan iti lugarmi. Iti simmaruno a 70 a tawen, inkagumaak nga aramiden ti imparegta ni apostol Pablo ken Timoteo: “Ikasabam ti sao, naganetgetka koma iti dayta iti mainugot [wenno, nasayaat] a panawen, [ken] iti nariribuk a panawen.”—2 Tim. 4:2.
Ti damo nga ibibisita da Nathan H. Knorr ken Milton G. Henschel iti Malawi idi 1948 ti nangpatanor iti tarigagayko nga agserbi ken Jehova iti amin-tiempo. Maay-ayatanak no malaglagipko dagiti makaparegta a komento dagidiay a pannakabagi manipud iti sangalubongan a hedkuarter dagiti Saksi ni Jehova iti Brooklyn, New York. Agarup 6,000 ti bilangmi a nakatakder iti napitak a kataltalonan bayat a dimngegkami iti makapabileg a palawag ni Brother Knorr a napauluan iti “Permanent Governor of All Nations.”
Naam-ammok ti maysa a napintas a sister nga agnagan Lidasi a padak a dimmakkel iti pamilia a Saksi. Agpadakami iti kalat nga agserbi iti amin-tiempo a ministerio. Nagkasarkami idi 1950, ket idi 1953 duan ti annakmi. Nupay adu ti responsabilidadmi kas nagannak, inkeddengmi nga agbalinak a regular pioneer. Dua a tawen kalpasanna, naawisak nga agserbi kas special pioneer.
Di nagbayag, naikkanak iti pribilehio a mangbisita kadagiti kongregasion kas manangaywan iti sirkito. Iti tulong ni Lidasi, naipaayko ti material ken naespirituan a kasapulan ti pamiliak bayat nga agbisbisitaak iti sirkito. * Ngem kaskasdi a kayatmi ti agkadua iti amin-tiempo a ministerio. Babaen ti nasayaat a panagplano ken kooperasion ti lima idin nga annakmi, nakapagserbi met laeng ni Lidasi iti amin-tiempo a ministerio idi 1960.
Kadagita a nasayaat a tiempo, natagiragsakmi ti nagserbi kadagiti kakabsat iti nadumaduma a kongregasion. Nakadandanonkami iti napintas a kabambantayan ti Mulanje iti abagatan ken iti nalinak a Lake Malawi, a masakupanna ti gistay intero a makindaya a paset ti pagilian. Nagtultuloy nga immadu ti bilang dagiti agibumbunannag ken kongregasion kadagiti sirkito a nagserbianmi.
Nagunggonaankami iti Asamblea Distrito a “Courageous Ministers” idi 1962. Dagidi a naespirituan nga okasion ti nangisagana kadakami para iti nariribuk a tiempo a dandani idin dumteng. Iti simmaruno a tawen, bimmisita manen ni Brother Henschel iti Malawi ket naangay ti maysa nga espesial a kombension iti ruar ti siudad ti Blantyre a tinabunuan ti agarup 10,000. Dayta a kombension ti nakatulong kadakami nga agibtur kadagiti suot a dandanimi idin mapasaran.
DIMTENG TI NARIRIBUK A TIEMPO
Idi 1964, nagpasar dagiti Saksi iti nakaro a pannakaidadanes gapu ta nagkedkedda a makinamin iti politika. Nadadael ti nasurok a 100 a Kingdom Hall ken nasurok a 1,000 a pagtaengan dagiti Saksi. Ngem naitultuloymi a bisitaen dagiti kongregasion agingga a pinaritan ti gobierno ti Malawi dagiti Saksi idi 1967. Nakompiskar ti amin a sanikua ti sanga nga opisina iti Blantyre, naideporta dagiti misionero, ken naibalud ti adu a Saksi, a pakairamananmi ken Lidasi. Idi nawayawayaankami, siaannad nga intultuloymi a bisitaen dagiti kongregasion.
Maysa nga aldaw idi Oktubre 1972, immay rimmaut iti pagtaenganmi ti agarup sangagasut a miembro ti maysa a napolitikaan a grupo a pagaammo kas Malawi Youth League. Ngem maysa kadagiti miembroda ti immun-una ket imbagana nga aglemmengak ta kayatdak kano a papatayen. Imbagak ken baketko ken kadagiti annakmi nga aglemmengda iti kasabsabaan iti asidegmi. Inalistuak met ti immuli iti dakkel a kayo ti mangga, ket nakitak no kasano a dinadaelda ti balaymi ken amin a sanikuami.
Karamankami kadagiti rinibu a Saksi a pimmanaw iti Malawi idi kimmaro ti pannakaidadanes. Nagyan ti pamiliami iti maysa a kampo a pagkamangan iti makinlaud a Mozambique agingga idi Hunio 1974. Iti dayta a tiempo, naibaonkami ken Lidasi kas special pioneer iti Dómue, Mozambique, iti asideg ti beddeng ti Malawi. Nagtultuloykami iti dayta nga annongen agingga idi 1975, idi nawayawayaan ti Mozambique manipud iti panangituray ti Portugal. Kas resultana, ti pamiliak agraman ti dadduma pay a Saksi ket napasubli iti Malawi nga ayan dagiti pinanawanmi a mangidaddadanes kadakami.
Idi nakasublikamin iti Malawi, nadutokanak a mangbisita kadagiti kongregasion iti kabesera a siudad ti Lilongwe. Iti laksid ti pannakaidadanes ken adu a rigat, immadu ti bilang ti kongregasion kadagiti sirkito a nagserbianmi.
TINARABAYNAKAMI NI JEHOVA
Naminsan, naranaanmi ti miting ti maysa a napolitikaan a partido iti maysa a purok a napananmi. Naammuan ti dadduma a sumupsuporta iti dayta a partido a Saksikami, ket pinagtugawdakami iti abay dagiti agtutubo a kameng ti Malawi Young Pioneers. Nagkarkararagkami ken Jehova a tulongan ken iwanwannakami ta dimi ammo ti aramidenda kadakami. Idi nalpasen ti miting, rinugiandakami a kabilen. Ngem adda baket a timmaray nga immasideg ket impakaasina: “Huston, maasiankayo koma kadakuada! Kaanakak daytoy a lalaki. Bay-anyo koman a pumanaw!” Kinuna ti nangidaulo iti miting: “Sige, bay-anyo idan!” Dimi ammo no apay nga imbaga dayta ti baket idinto ta saanmi met a kabagian. Patienmi a dayta ti sungbat ni Jehova iti kararagmi.
Idi 1981, nasabetmi manen ti dadduma a miembro ti Malawi Young Pioneers. Innalada dagiti bisikletami, dagiti bagahemi, dagiti kinarton a libromi ken dagiti rekord ti sirkito. Nakataraykami ket napankami iti balay ti maysa a panglakayen. Nagkarkararagkami manen. Madanagankami no ania ti aramidenda kadagiti naalada a rekord ti sirkito. Idi linuktanda dagita, nakitada dagiti surat a nayadres kaniak a naggapu iti nadumaduma a paset ti Malawi. Nagbutengda ta impagarupda a maysaak nga opisial ti gobierno. Gapuna, dagus nga insublida kadagiti panglakayen dagita a rekord.
Iti sabali pay a gundaway, nagsakaykami iti bangka a bumallasiw iti maysa a karayan. Tserman ti napolitikaan a partido iti dayta a lugar ti makinkukua iti bangka, ket kayatna a kitaen ti political party card ti amin a pasahero. Idi asidegen kadakami, nabigbigna ti maysa a mannanakaw a sapsapulen dagiti autoridad. Nagkakaribuso dagiti pasahero isu a saan a naituloy ti panagbirokna kadagiti party card. Nariknami manen ti naayat a pannarabay ni Jehova.
NAARESTO KEN NAIBALUD
Maysa nga aldaw idi Pebrero 1984, bayat nga agturturongak iti Lilongwe tapno ipatulodko dagiti report a mapan iti sanga nga opisina iti Zambia, pinasardengnak ti maysa a polis ket rinekisana ti bagko. Adda sumagmamano a nakitana a literatura ti Biblia, isu nga impannak iti presinto sa kinabkabilnak. Pinarautannak ken impannak iti selda nga ayan dagiti agtatakaw.
Iti simmaruno nga aldaw, impannak ti hepe ti polisia iti sabali a selda, a sadiay a nangaramid iti dokumento nga agkuna: “Siak, Trophim R. Nsomba, agikkatakon a Saksi ni Jehova tapno mawayawayaanak.” Ngem kinunak: “Diak agikkat a Saksi ni Jehova. Saanak laeng a nakasagana a maparautan, nakasaganaak pay a matay.” Nagkedkedak nga agpirma. Nakaunget ti hepe ket sipipigsa a dinanogna ti lamisaan. Uray la nagtaray nga immay ti polis iti bangir a kuarto tapno kitaenna ti napasamak. Imbaga kenkuana ti hepe: “Di kayat daytoy a lalaki a pirmaan ti dokumento nga isardengnan ti mangasaba. Pagpirmaem ngarud nga isu ket maysa a Saksi ni Jehova tapno maibalud idiay Lilongwe.” Madandanagan ti dungdungnguek nga asawa no anian ti napasamak kaniak. Sa la naipadamag kenkuana dagiti kakabsat ti ayanko kalpasan ti uppat nga aldaw.
Nasayaat ti pannakatratok iti presinto ti Lilongwe. Imbaga kaniak ti hepe: “Para kenka daytoy a sangaplato nga innapuy ta naibaludka gapu iti Sao ti Dios. Ti dadduma ditoy ket naibalud gapu ta nagtakawda.” Kalpasanna, naipanak iti Kachere Prison, a sadiay a naipupokak iti lima a bulan.
Maragsakan ti warden ta naipanak sadiay. Kayatnak a pagbalinen a “pastor” ti pagbaludan. Inikkatna ti agdama a pastor ket imbagana kenkuana: “Diak kayaten nga isurom ditoy ti Sao ti Dios, ta naibaludka gapu ta nagtakawka iti kapiliayo!” Isu a siak ti nangisuro iti Biblia iti linawas a gimong para kadagiti balud.
Idi agangay, kimmaro ti kasasaad. Pinilitdak dagiti opisial ti pagbaludan a mangibaga no mano ti bilang dagiti Saksi iti Malawi. Idi saanda a napnek iti sungbatko, kinabkabildak agingga a naawananak iti puot. Iti sabali pay a gundaway, dinamagda no sadino ti ayan ti hedkuartertayo. Kinunak: “Simple laeng ti saludsodyo, ket daytoy ti sungbat.” Naragsakan dagiti polis ket inrugida nga irekord ti ibagak. Inlawlawagko a ti hedkuarter dagiti Saksi ni Jehova ket nailadawan iti Biblia. Nasdaawda, ket insaludsodda, “Ayanna iti Biblia?”
“Iti Isaias 43:12,” insungbatko. Binirokda sada binasa a naimbag: “‘Dakayo dagiti saksik,’ kuna ni Jehova, ‘ket siak ti Dios.’” Namitlo a binasada dayta sa dinamagda: “Kasano koma nga adda ditoy Biblia ti hedkuarter dagiti Saksi ni Jehova imbes nga idiay America?” Imbagak kadakuada: “Uray dagiti Saksi ni Jehova idiay America ibagada a daytoy a teksto met laeng ti mangiladawan iti hedkuarterda.” Gapu ta diak imbaga ti kayatda a maammuan, nayakarak iti Dzaleka Prison, iti amianan ti Lilongwe.
DAGITI BENDISION URAY ITI NARIRIBUK A TIEMPO
Idi Hulio 1984, naikaduaak iti 81 a Saksi nga adda iti Dzaleka Prison. Napusek dayta iti 300 a balud, ket aglilinnetletkami a maturog iti suelo wenno datar. In-inut a nangbukelkami a Saksi iti babassit a grupo tapno inaldaw nga usigenmi ti maysa a teksto ti Biblia, a nagduduma ti mangisingasing. Dayta ti nangpabileg unay kadakami.
Idi agangay, dakami a Saksi ti pinagkakadua ti warden. Sililimed nga imbaga kadakami ti maysa a guardia: “Saandakayo a kagura ti gobierno. Adda dua a rason no apay nga ibalbaluddakayo: Madanagan ti gobierno amangan no papatayendakayo dagiti Young Pioneers, ken gapu ta ikaskasabayo nga adda dumteng a gubat, madanagan ti gobierno amangan no mabuteng dagiti soldado ket aglemmengda bayat dayta a gubat.”
Idi Oktubre 1984, naayabankami iti korte. Nasentensiaankami amin iti dua a tawen a pannakaibalud. Kas iti dati, naikaduakami kadagiti saan a Saksi. Ngem impakaammo ti warden iti amin: “Saan nga agsigsigarilio dagiti Saksi ni Jehova. Isu a dakayo a guardia, dikay agdawdawat kadakuada iti sigarilio ken diyo ida ibabaon a mangala iti beggang tapno sindianda ti sigarilioyo. Ad-adipen ida ti Dios! Amin a Saksi ni Jehova ket masapul a mamindua a maikkan iti taraon iti inaldaw, ta addada ditoy saan a gapu ta nakaaramidda iti krimen no di ket gapu iti pammatida iti Biblia.”
Adda dadduma pay a naitulong ti nasayaat a reputasionmi. No nasipnget wenno agtudtudo, saan a maipalubos a ti la adda pappapanan dagiti balud. Ngem napalubosankami a mapan iti kaykayatmi ta ammoda a saanmi a gandaten ti aglibas. Kinaagpaysuanna, idi nagsakit ti maysa a guardia bayat a bambantayannakami nga agtrabtrabaho iti taltalon, binagkatmi nga insubli iti pagbaludan tapno maagasan. Ammo dagiti opisial ti pagbaludan a mapagpiarankami. Gapu iti nasayaat a reputasionmi, nakitami nga indaydayaw dagiti guardia ti nagan ni Jehova.—1 Ped. 2:12. *
DIMTENG MANEN TI NASAYAAT A TIEMPO
Idi Mayo 11, 1985, nawayawayaanak iti Dzaleka Prison. Nakaragragsakak ta kaduak manen ti pamiliak! Agyamyamankami ken Jehova ta tinulongannakami nga agtalinaed a matalek bayat dagidiay a nariribuk a tiempo. Nariknami ti kas iti insurat ni apostol Pablo: “Saanmi a tarigagayan nga ignorantekayo, kakabsat, maipapan ti rigat a napasamak kadakami . . . Napalalo ti saanmi a pannakasigurado uray pay kadagiti biagmi. Iti kinapudnona, nariknami iti unegmi nga inawatmi ti sentensia nga ipapatay. Daytoy ket tapno makapagtalekkami, saan nga iti bagbagimi, no di ket iti Dios a mangibangon kadagiti natay. Manipud iti kasta a dakkel a banag a kas iti ipapatay inispalnakami.”—2 Cor. 1:8-10.
Adda idi dagiti gundaway a kunami no mataykamin. Ngem kanayon nga inkararagmi ken Jehova nga ikkannakami iti tured ken sirib tapno agtalinaedkami a napakumbaba ket maitultuloymi nga ipadayag ti naindaklan a naganna.
Binendisionan ni Jehova ti panagserbimi, bayat dagiti nasayaat a tiempo kasta met dagiti nariribuk a tiempo. Ita, maragsakankami a makakita iti sanga nga opisina iti Lilongwe a nalpas idi tawen 2000, kasta met iti pannakaibangon ti nasurok a 1,000 a baro a Kingdom Hall iti intero a Malawi! Talaga a nakaskasdaaw dagitoy a bendision ni Jehova, a para kadakami ken Lidasi ket kasla tagtagainep laeng! *
^ par. 7 Dagiti brother nga addaan iti menor de edad nga annak ket saanen a maawis nga agserbi iti sirkito.
^ par. 30 Para iti kanayonan a detalye maipapan iti pannakaidadanes idiay Malawi, kitaen ti 1999 Yearbook of Jehovah’s Witnesses, panid 171-223.
^ par. 34 Bayat a maisagsagana daytoy nga artikulo, natay ni Brother Nsomba iti edad a 83.


text:
Cabuyao
Ti Cabuyao ket maysa a primera klase a siudad iti probinsia ti Laguna iti Filipinas.
Dagiti baranggay[urnosen | urnosen ti taudan]
Ti ili ti Cabuyao ket nabingbingay a politikal iti 18 a barbaranggay.[2]
- Baclaran
- Banaybanay
- Banlic
- Butong
- Bigaa
- Casile
- Gulod
- Mamatid
- Marinig
- Niugan
- Pittland
- Pulo
- Sala
- San Isidro
- Diezmo
- Baranggay Uno (Poblacion)
- Baranggay Dos (Poblacion)
- Baranggay Tres (Poblacion)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Laguna". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 12 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Laguna". Datos ti Populasion ti Ili. Dibision ti Panagsukisok ti LWUA. Naala idi 12 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Pakaidayawan Kadi ti Dios ti Panagbadbadom?
“Aramidenyo ti amin a bambanag a maipaay iti dayag ti Dios.”—1 COR. 10:31.
KANTA: 34, 61
1, 2. Apay a nangato ti pagalagadan dagiti Saksi ni Jehova no maipapan iti panagbadbado? (Kitaen ti ladawan iti rugi ti artikulo.)
“ADU ti makitam a saan a desente a bado, nangruna no napudot ti tiempo,” kuna ti maysa a periodiko iti Netherlands maipapan iti miting dagiti lider ti relihion. Innayonna pay nga iti maysa a kombension dagiti Saksi ni Jehova, agamerikana ken agkurbata dagiti lallaki ken nupay moderno dagiti palda dagiti babbai, naemma ti kaatiddogna. Kinapudnona, masansan a mararaem dagiti Saksi ni Jehova gapu ta naemma ken natakneng ti panagbadbadoda a maitutop kadagiti agkunkuna nga agserserbi iti Dios. (1 Tim. 2:9, 10) Ibagbaga dayta ni apostol Pablo kadagiti babbai, ngem agaplikar met dayta a pagalagadan kadagiti Kristiano a lallaki.
2 Napateg ti maitutop a panagbadbado kadagiti adipen ni Jehova, ken napateg dayta iti Dios a pagdaydayawantayo. (Gen. 3:21) Ti ibagbaga ti Kasuratan maipapan iti panagbadbado ken panaglanglanga nalawag nga ipakitana a ti Katan-okan iti uniberso ket adda nagsayaat a pagalagadanna iti panagbadbado para kadagiti pudno nga agdaydayaw kenkuana. Ngarud, ti panagbadbado ken panaglanglangatayo ket masapul a saan laeng a maibatay iti kayattayo. Ikabilangantayo met ti makaay-ayo iti Soberano nga Apo a ni Jehova.
3. Ania ti isuro kadatayo ti Linteg nga inted ti Dios kadagiti Israelita maipapan iti panagbadbado?
3 Kas pagarigan, iti Linteg nga inted ti Dios kadagiti Israelita, adda dagiti pagannurotan a mangsalaknib kadakuada iti immoral a panagbiag dagiti nasion iti aglawlawda. Ipakita ti Linteg a kagura ni Jehova ti panagbadbado a saan a mailasin no lalaki wenno babai ti maysa, a maaw-awagan ita iti unisex fashion. (Basaen ti Deuteronomio 22:5.) Gapu iti dayta nga imbaga ti Dios maipapan iti panagbadbado, makitatayo a saan a maragsakan ti Dios no agkawes dagiti lallaki iti bado dagiti babbai, agkawes dagiti babbai iti bado dagiti lallaki, wenno narigat a mailasin no lalaki wenno babai ti maysa gapu iti badona.
4. Ania ti makatulong kadagiti Kristiano nga agdesision no ania ti pagbadoda?
4 Adda dagiti prinsipio ti Biblia a makatulong kadagiti Kristiano tapno ammoda no ania ti pagbadoda sadinoman ti ayanda, aniaman ti kulturada, wenno klima. Saantayo a kasapulan ti detalyado a listaan ti maawat wenno saan a maawat nga estilo ti bado. Imbes ketdi, adda dagiti prinsipio ti Biblia a mangiwanwan kadatayo tapno ammotayo ti pilientayo. Usigentayo dagiti prinsipio ti Biblia a makatulong tapno ammotayo no ania “ti naimbag ken makaay-ayo ken naan-anay a pagayatan ti Dios” no agpilitayo iti badotayo.—Roma 12:1, 2.
‘IREKOMENDAMI TI BAGIMI KAS MINISTRO TI DIOS’
5, 6. Ania koma ti epektona iti sabsabali ti panagbadbadotayo?
5 Napaltiingan ni apostol Pablo a mangipaganetget iti nagpateg a prinsipio a mabasa iti 2 Corinto 6:4. (Basaen.) Adu ti ibaga ti langatayo maipapan kadatayo. Adda ipagarup ken maibaga dagiti tattao gapu iti makitada kadatayo. (1 Sam. 16:7) Gapuna, kas ministro ti Dios, maawatantayo a saan laeng a ti komportable ken kayattayo ti pagbadotayo. Dagiti prinsipio a maammuantayo iti Sao ti Dios ti mangtignay koma kadatayo a saan nga agbado iti nakipet wenno makagargari. Saantayo ngarud nga agbado iti makita wenno maibatad dagiti pribado a paset ti bagitayo. Awan koma ti mabain a mangkita kadatayo wenno kumita iti sabali gapu iti badotayo.
6 No nadalus, naurnos, naemma, ken natakneng ti langatayo, ad-adda a raemendatayo kas ministro ti Soberano nga Apo a ni Jehova. Mabalin pay ketdi a maawisda nga agdayaw iti Diostayo. Kasta met, ti umiso a panagbadbadotayo ipakitana a nasayaat ti organisasiontayo. Kas resultana, mabalin nga ad-adda a maawis dagiti tattao a dumngeg iti makaispal iti biag a mensahetayo.
7, 8. Kaano a nangnangruna nga agusartayo iti maitutop a bado?
7 Gapu iti nasantuan a Diostayo, dagiti kakabsattayo, ken dagiti tattao iti teritoriatayo, rumbeng laeng nga agbadotayo iti pakaidayawan ti mensahetayo ken pakaidayawan ni Jehova. (Roma 13:8-10) Aramidentayo dayta nangnangruna no makigimong wenno mangasabatayo. Masapul nga agbadotayo “iti wagas a maitutop kadagiti [tattao] nga agkunkuna nga agraemda unay iti Dios.” (1 Tim. 2:10) Siempre, mabalin nga adda dagiti bado a maitutop iti maysa a lugar ngem saan a maitutop iti sabali a lugar. Gapuna, ikabilangan dagiti adipen ni Jehova iti intero a lubong ti kaugalian iti maysa a lugar tapno awan ti maitibkol.
8 Basaen ti 1 Corinto 10:31. No agatendertayo kadagiti asamblea ken kombension, masapul a maitutop ken naemma ti badotayo imbes a ti naidumduma nga estilo a gagangay iti lubong. No agdagustayo iti hotel ken no agpasiartayo sakbay ken kalpasan dagiti sesion ti kombension, saantayo koma nga agbado iti saan a desente wenno saan a nanakman. Iti kasta, saantayo a mabain a mangibaga a maysatayo a Saksi ni Jehova ken mangasabatayo no adda gundawaytayo.
9, 10. Apay nga ikabilangantayo koma ti Filipos 2:4 no agpilitayo iti pagbadotayo?
9 Basaen ti Filipos 2:4. Apay a masapul nga ikabilangan dagiti Kristiano ti epekto ti panagbadbadoda kadagiti kapammatianda? Gapu ta ikagkagumaan ti dadduma nga adipen ti Dios nga iyaplikar daytoy a balakad ti Biblia: “Papatayenyo, ngarud, dagiti kameng ti bagiyo nga adda iti rabaw ti daga no maipapan iti pannakiabig, kinarugit, panaggartem iti sekso.” (Col. 3:2, 5) Saantayo a kayat a marigatan dagiti kakabsat a mangyaplikar iti dayta a balakad. Mabalin a lablabanan pay laeng ti dadduma a kakabsat nga immoral idi ti panagbiagda ti dakes a tarigagayda. (1 Cor. 6:9, 10) Kayattayo a nalaklakada a labanan dayta a tarigagayda.
10 No kaduatayo dagiti kakabsat, makatulong koma ti pamay-an ti panagbadbadotayo tapno agtalinaed a nadalus iti moral ti kongregasion, iti man gimong wenno iti sadinoman. Nawayatayo nga agpili iti pagbadotayo. Ngem agbadotayo koma iti makatulong iti dadduma a nalaklaka nga agtalinaed a nadalus iti moral ken mangsurot iti pagalagadan ti Dios mainaig iti kinadalus iti panunot, sasao, ken tigtignay. (1 Ped. 1:15, 16) Ti pudno nga ayat “saan a naalas ti panagtigtignayna, saanna a sapulen dagiti bukodna a pagimbagan.”—1 Cor. 13:4, 5.
UMISO A BADO ITI UMISO A TIEMPO KEN LUGAR
11, 12. Ania ti ikabilangantayo no agpilitayo iti pagbadotayo?
11 No agpilpili dagiti adipen ti Dios iti pagbadoda, ammoda nga adda “tiempo iti tunggal aramid.” (Ecl. 3:1, 17) Ti pagbadotayo ket agdepende iti klima, paniempo, ken nagduduma a kasasaad ken pagnanaedan. Ngem saan nga agbaliw dagiti pagalagadan ni Jehova aniaman ti paniempo.—Mal. 3:6.
12 Mabalin a narigrigat ti agpili iti nadayaw ken nanakman a bado iti napudot a klima. Gapuna, apresiaren dagiti kakabsat no saantayo nga agbado iti nakipet wenno nalawa ngem makita ti pribado a paset ti bagitayo. (Job 31:1) No addatayo met iti baybay wenno swimming pool, masapul a naemma koma ti isuottayo a pagdigus. (Prov. 11:2, 20) Uray no adu iti lubong ti agusar iti makagargari a pagdigus, datayo nga agserserbi ken Jehova laglagipentayo koma ti pakaidayawan ti nasantuan a Dios nga ay-ayatentayo.
13. Apay a laglagipentayo ti ibalakad ti 1 Corinto 10:32, 33 no agpilitayo iti pagbadotayo?
13 Adda pay nagpateg a prinsipio a makatulong kadatayo nga agpili iti badotayo. Panunotentayo koma ti konsiensia ti sabsabali—kapammatiantayo man wenno saan. (Basaen ti 1 Corinto 10:32, 33.) Masapul a liklikantayo ti agbado iti makaitibkol iti sabali. Insurat ni Pablo: “Tunggal maysa kadatayo ay-aywenna koma ti padana a tao iti naimbag a maipaay a pakapabilganna.” Imbagana no apay: “Ta uray ti Kristo saanna nga inay-ayo ti bagina.” (Roma 15:2, 3) Wen, inyun-una ni Jesus ti pagimbagan ti sabali imbes a ti pagimbaganna—ti panangtulongna kadakuada ket napateg iti panangaramidna iti pagayatan ti Dios. Gapuna, situtuloktayo a saan a mangisuot iti bado a kayattayo ngem manglapped kadagiti tattao a mangawat iti mensahetayo.
14. Kasano a sanayen dagiti nagannak dagiti annakda a mangidayaw iti Dios babaen iti panagbadbadoda?
14 Dagiti Kristiano a nagannak rebbeng nga isuroda dagiti annakda a mangyaplikar kadagiti prinsipio ti Biblia. Ramanen daytoy ti panangparagsakda ken dagiti annakda iti Dios babaen ti naemma a panagbadbadoda ken natakneng a panaglanglanga. (Prov. 22:6; 27:11) Maipaganetget dagiti nagannak kadagiti annakda ti panagraemda iti nasantuan a Dios a daydayawentayo babaen ti nasayaat nga ulidan ken panangisuroda kadakuada. Talaga a nagsayaat no isuro dagiti nagannak dagiti tin-edyerda no sadino ken kasano nga agpilida kadagiti natakneng a kawes! Kaipapananna daytoy a saan laeng a ti kayatda ti ikabilanganda no di ket laglagipenda ti pribilehioda a mangirepresentar iti Dios a ni Apo Jehova.
NAINSIRIBAN NGA USARENYO TI WAYAWAYA NGA AGPILI
15. Ania koma ti mangiwanwan iti panagpilitayo iti bado?
15 Mangipaay ti Sao ti Dios iti praktikal a balakad a makatulong kadatayo a mangaramid kadagiti desision a mangipaay iti dayaw iti Dios. Nupay kasta, mabalin met a pilientayo ti kayattayo a pagbado. Agduduma ti kayattayo, ken ti pinansial a kabaelantayo. Ngem masapul a ti badotayo kanayon koma a nadalus, natakneng, maitutop iti okasion, ken maawat iti lugar a pagnanaedantayo.
16. Apay a nasayaat no ikagumaantayo ti agbirok iti naemma a kawes?
16 Aminentayo a saan a kanayon a nalaka ti agdesision no ania ti nasayaat a pilien, natakneng, ken masapul nga ikabilangan. Adu a paglakuan ti agilako iti uso, isu a narigrigat ti agpili iti naemma a bado, palda ken blusa, wenno amerikana ken pantalon a saan unay a nakipet. Ngem makita dagiti kapammatiantayo ken apresiarenda nga ikagkagumaantayo ti agbirok kadagiti napintas ken maitutop a kawes. Maragsakantayo met a maidayaw ti naayat a nailangitan nga Amatayo nupay narigat ti agbirok iti kawes a mangyeg iti pakaidayawanna.
17. Ania dagiti banag a mabalin nga ikabilangan ti maysa a kabsat a lalaki no kayatna ti maaddaan wenno saan iti barbas?
17 Maitutop kadi a maaddaan iti barbas dagiti lallaki? Kalikaguman ti Linteg a naited ken Moises a maaddaan idi ti barbas dagiti lallaki. Nupay kasta, saanen nga alagaden dagiti Kristiano ti Linteg a naited ken Moises. (Lev. 19:27; 21:5; Gal. 3:24, 25) Iti dadduma a kultura, mabalin a maawat ti napintas ti pannakapukisna a barbas, ken mabalin a saan a makalapped iti mensahe ti Pagarian nga ikasabatayo. Kinapudnona, adda barbas ti dadduma a nadutokan a kakabsat. Nupay kasta, mabalin a kayat ti dadduma a kakabsat nga awan ti barbasda. (1 Cor. 8:9, 13; 10:32) Iti dadduma a kultura wenno lugar, saanda nga ugali ti maaddaan iti barbas ken maibilang pay ketdi a saan a maawat kadagiti ministro a Kristiano. Kinapudnona, mabalin pay ketdi a dayta a kabsat saanna a maidayaw ti Dios gapu iti panagbadbado ken panaglanglangana ken saan a maibilang nga awan pakababalawanna.—Roma 15:1-3; 1 Tim. 3:2, 7.
18, 19. Kasano a makatulong ti Mikias 6:8 kadatayo no ikagumaantayo a paragsaken ti Dios babaen ti panagbadbadotayo?
18 Agyamantayo ta saan a nangted ni Jehova iti detalyado a listaan dagiti alagaden maipapan iti panagbadbado ken panaglanglanga. Imbes ketdi, inikkannatayo iti wayawaya nga agaramid iti umiso a desision nga iwanwanwan dagiti prinsipio ti Biblia. Iti kasta, uray iti panagbadbado ken panaglanglangatayo, maipakitatayo a kayattayo ti agbalin a ‘naemma a makipagna iti Dios.’—Mik. 6:8.
19 Karaman iti kinaemma ti napakumbaba a panangsukimat iti bagitayo no idilig iti kinadalus ken kinasanto ni Jehova, ta naan-anay nga agpannuraytayo kenkuana para iti kasayaatan a pannakaiwanwan. Kasta met, ti kinaemma ramanenna ti panangipakita iti panagraem iti rikna ken panunot ti sabsabali. No kasta, agbalintayo a naemma a ‘makipagna iti Dios’ no itunostayo ti biagtayo iti nangato a pagalagadanna ken raementayo ti kapanunotan ti sabsabali.
20. Ania koma ti epektona iti dadduma ti panagbadbado ken panaglanglangatayo?
20 Mailasin koma dagiti tattao babaen iti kawestayo nga adipennatayo ni Jehova. Dagiti kakabsattayo ken uray ti kaaduan a tattao mailasinda koma a maitutop nga irepresentartayo ti nalinteg a Diostayo. Nangato dagiti pagalagadanna, ket maragsakantayo a mangipakita kadagita. Makomendaran dagiti kakabsat a mangipakpakita iti napintas a langa ken nasayaat nga ugali a makaawis kadagiti nasingpet a tattao a dumngeg iti makaispal iti biag a mensahe ti Biblia ken mangyeg iti pakaragsakan ken pakaidayawan ni Jehova. Sigurado a ti nainsiriban a desisiontayo mainaig iti panagbadbado ket mangyeg iti pakaidayawan Daydiay nangkawes iti bagina “iti dayaw ken kinangayed.”—Sal. 104:1, 2.


text:
Wednesday, July 25, 2012
NAIRUSAT TI MUNICIPAL TECHNO-DEMO IDIAY BRGY. NAGSANTAAN
Cabugao, Ilocos Sur – Tapno mabalanse ti disso a pakaipakatan ti Hybrid Program iti Munisipalidad ti Cabugao, nangirusat ti DA-LGU ti Municipal Techno-Demo sadiay Barangay Nagsantaan, Cabugao, Ilocos Sur kadaytoy Wet Season Crop 2012 (Hunio-Nobiembre) babaen ti panangipatungpal ti Farmer-Cooperator a ni Mr. Hermelino Sinco ken panangtarabay ni Mr. Obas Bill Y. Baclig, AT/DA-LGU a makasakup kadaytoy a barangay. Aglawa ti Demo-Farm iti .25 Ha. ken namulaan ti Bigante ti klasena a Hybrid Seed.
Daytoy a pannakaaramid ti Demo-Farm itoy a deppaar ket paset iti plano ti opisina ti DA-LGU a mangipamaysa ti panangpatulad ken panangsurot kadagiti mannalon iti kabaruanan a teknolohia ket in-inutendan nga idisso ti kadaanan a wagas ti panagtalon. # (Web In-Action)
Posted by Bayan ng Cabugao, Ilocos Sur at 10:52 AM
Subscribe to: Post Comments (Atom)


text:
Napagasatan ti Brgy. Bungro ken Pug-os a recipients daytoy a programa: sag-5 Hectare-da a paset iti umabot ti 5.5 Milion a balor ti proyekto ken programa iti intero a Rehion Uno, segun ken ni Mr. Obas Bill Baclig, Supervising Technologist. Mayaplikar daytoy a panagsukisok a programa iti panagmulaan ti pagay, mais ken nateng itoy dua a barangay ti Munisipalidad nga addaan ti rainfed area.
Iti kaadda ti grupo ti DA-RFU 1 iti Brgy. Bungro, maar-aramiden ti Participatory Rural Appraisal (PRA) a parte ti proyekto ket nakipagtaming dagiti staff ti DA-LGU, Farmers Association, opisiales ti barangay nga idauluan ni Bungro Brgy. Captain Fermin Sarinas ti pannakaited dagiti makiddaw a datos ken impormasion.
Nainayon a nag-appraise iti DA-RFU 1 da Mr. Edilberto V. Santiago ken Mr. Edwin Joseph Franco, agpada a Rice Researcher, Ilocos Sur kasta met ni Mr. Wensley Sandi ti DA-La Union.
Ti Brgy. Bungro ket itakder ti Farmers Association nga idauluan ni Mr. Eddy Sevilleja ken Pug-os Farmers Association nga idauluan ni Mr. Elmer Guerrero Bromeo. # (Web In-Action)


text:
Timek Ti Barangay
PHILHEALTH POINT OF CARE PROGRAM TI PRUBINSIYA ITI CAGAYAN – ADUN ITI NATULUNGAN NA
Maysa kadaguiti prayoridad iti liderato ti Gobyerno ti Umili ket ti panakaited ti umiso a serbisyo ken tulong kadaguiti kakailian a nakurapay a marigatan para iti serbisyo medikal nu dinalapus ida ti nakana a sakit a pakaigapuanan ti panakaidalit da.
Manipud idi Pebrero 10, daytoy a tawe- en ingga iti agdama, addan sumurok nga lima-gasut nga katao ti natulungan na daytoy a programa ket kadaguiti masungad nga aldaw ad-adu pay ti matuluingan na kangrunaan na daguiti saan a naparaburan ti talged ti panagbiag.
Ania kadi daytoy PHILHEALTH POINT OF CARE PROGRAM ti Gobyerno ti Umili? Iti simple a pannarita, daytoy ket programa iti agdama nga administrasyon a tumulong kadaguiti pasyente a naadmitar iti hospital, tapnu maikkan da kadaguiti umiso a serbisyo babaen iti panangigiya kadakwada daguiti empleyado a nadutukan a mangimaton kadaytoy a programa, kas koma kadaguiti sumaganad; ti panakairegistro da iti “Philhealth” nu ti pasyente ket indigent wenno awan kapasidad nga agbayad iti gastos da iti hospital ken awan pay ti Philhealth na, mainayon pay ti panakaited ti libre nga agas. Awan bayadan iti x- ray ken laboratoryo nu kasapulan ti pasyente.
Kas pammaneknek dakkel ti panagyaman daguiti pasyente a natulunganen daytoy a programa a naggapu iti ili ti Abulug, Allacapan, Aparri West, Pamplona ken Ballesteros, a naadmitar iti Ballesteros District hospital kas maysa kadaguiti a nakaitedan daytoy a serbisyo.
Nakuna da pay daguiti natulungan ta sapay la koma ta agtultuloy daytoy a tulong ken programa ti Gobyerno ti Umili nga idadaulwan ni Gobernador Alvaro T. Antonio ken Bise Gob. Leonides N. Fausto. Napalaus ngarud ti panangipeksa da iti panagyaman da kadaguiti amin a tulong a naggapu ti Gobyerno ti Umili.
Agbiag ti Gobyerno ti Umili!
Agtultuloy ti napintas a serbisyo ti Philhealth Point Of Care ti Prubinsiya ti Cagayan.


text:
June 29, 2012
Bannawag -- Hulio 9, 2012
SARITA
4 Dagiti Sabong ni Reyna Padaya
Daniel L. Nesperos
NOBELA
28 Daga a Nakayanakan (12)
Juan Cabreros Laya
32 Dagiti Bituen iti Imatangda (37)
Jose A. Bragado
DANIW
34 Panaginana
Rosalie V. Calpito
48 Agar-arakan Dagiti Paidam
Johmar R. Alvarez
SALAYSAY
8 Gapu Ta Daytoy ti Linteg (43)
Hues Joven F. Costales (Ret.)
12 Kastoy ti Biagmi a Maestra Ditoy Malaysia
Cristina G. Gallato
16 Naidumduma ti Nagan iti Pudtol
Leilanie G. Adriano
18 Ni Mahatma Gandhi ken ti Nakayanakan a Pagsasao
Juan S.P. Hidalgo, Jr.
40 Nasamay nga Abuno ti Pinaalsem a Tubbog ti Mula
Reynaldo E. Andres
KOMIKS
21 Tres Muchos (59)
24 Bannatiran (74)
26 Miks & Tiks
KOLUM
14 Dear Judge
20 Dear Doc
31 Okeyka, Apong
36 Ading Kosinera
37 TIPS
39 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
46 Aso Ko… Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Ammom Met Laengen ti Agsepilio, Nakkong?
15 Tao, Lugar, Pasamak
30 Siled ti Kararag
33 Txtm8
35 Ti Gasatmo Ita a Lawas
38 Ammuem Pay Dagitoy
June 23, 2012
Umdas a bagas, sigurado a magun-od
Impasingked ni National Irrigation Administration (NIA) Administrator Antonio Nangel a matungpal amin a proyekto a binalabala ti Department of Agriculture (DA) ken NIA sakbay a bumaba iti puesto ni Presidente Benigno S. Aquino III inton 2016.
Segun ken ni Nangel, nasged ti panagtrabaho ni DA Secretary Proceso Alcala para iti naikari a “rice sufficiency” ti gobierno ket sigurado a matungpal daytoy.
Kuna ni Nangel a mabalinen a namnamaen ti publiko nga iti sumaruno a tawen, saanen nga agangkat ti pagilian iti bagas, ketdi, isu payen ti agyeksport.
Segun ken ni Alcala, saan nga agballigi ti programa ti gobierno para iti rice sufficiency no saan a gapu iti panangikagumaanan ni Nangel ken dagiti taona a direkta a makiin-innuman kadagiti mannalon manipud pay idi 2011.
Adda 500,000 nga ektaria a daga a napadanuman iti daytoy kalgaw, ken mapattapatta a maysa milion nga ektaria ti kabaelan a pasayakan dagiti irrigation canals a maipatpatakder pay a manamnama a mausar iti umay a tawen.
Rugrugian metten ti DA ken NIA ti panagpaaramid kadagiti mini hydro-electric power plants a mangipaay iti suplay ti koriente kadagiti naseksek a lugar iti pagilian, nangruna iti Mindanao.
Ikagkagumaanan pay ti DA ken NIA ti pannakaaywan ti nakaparsuaan. Itay nabiit, nagmula ti departamento ken ahensia iti 1.5-milion a kayo iti Pantabangan Dam iti Nueva Ecija ken iti sumaruno pay a tallo a tawen, 3.5-milion nga agbunga a kayo ti imulada iti nadumaduma a dam iti pagilian.
(Naipablaak iti Bannawag, Hulio 2, 2012 a bilang.)
Maika-10 a tawen ti RFAAFIL, marambakan iti ITC, Agoo, LU
Rambakan ti Reynald F. Antonio Awards for Iluko Literature (RFAAFIL) ti maika-10 a tawenna a kas agpaspasalip iti Literatura Ilokana itoy Hulio 7-8, 2012 iti ITC, Consolacion, Agoo, La Union (sango ti DMMMSU-South La Union Campus). Paset ti selebrasion ti pannakapadayaw dagiti nangabak iti Salip iti Sarita ken Daniw ti 10th RFAAFIL.
Awisen ti RFAAFIL dagiti amin a mannurat a nakisalip iti 10th RFAAFIL, iti benneg ti sarita ken daniw, a tumabuno iti anibersario, ken uray pay dagiti mannaniw a nakisalip iti RFAAFIL Pulse, ti opisial a Facebook ti RFAAFIL.
Maawis pay a dumar-ay dagiti naglabas a winners iti pasalip ti RFAAFIL wenno dagiti pannakabagi dagiti winners a napanen iti sabali a biag.
Kadagiti nakisalip ita a tawen ken kadagiti naglabas a winners, ipakaammo koma iti RFAAFIL babaen ti e-mail (rfaafil@hotmail.com ken admin@rfaafil.com) no makaatendarkayo wenno saan. Pakaammuan ti Secretariat ti RFAAFIL iti kabiitan a panawen.
Dagiti winners kadagiti napalabas a pasalip ti RFAAFIL: Errol L. Abrew, Aurelio S. Agcaoili, Johmar R. Alvarez, Edilberto H. Angco, Danilo B. Antalan, Roy V. Aragon, Julio V. Belmes, Prescillano N. Bermudez, Danilo C. Caburian, Jeremias A. Calixto, Bagnos G. Cudiamat, Gloria B. Damasco, Clarito G. De Francia, Virginia A. Duldulao, Reynaldo A. Duque, Dexter M. Fabito, Federico T. Ilac, Jr., Crisostomo M. Ilustre, Efren A. Inocencio, Arnold P. Jose, Joel B. Manuel, Virgilio S. Naungayan, Daniel L. Nesperos, Severino V. Pablo, Jobert M. Pacnis, Benjamin P. Pacris, Prodie Gar. Padios, Giovanni L. Palomares, Francisco T. Ponce, Jaime G. Raras, Mighty C. Rasing, Florentino V. Rosal, Agustin DC. Rubin, Fernando B. Sanchez, Clarita A. Sumahit, Ariel S. Tabag, Lorenzo G. Tabin, Marcelino A. Tablizo, Aida C. Tiama ken Derick Marcel F. Yabes.
(Naipablaak iti Bannawag, Hulio 2, 2012 a bilang.)
June 21, 2012
Bannawag -- Hulio 2, 2012
SARITA
4 Idi Agresidente ni Oppong iti White Plains Subdivision
Arnold Pascual Jose
NOBELA
28 Daga a Nakayanakan (11)
Juan Cabreros Laya
32 Dagiti Bituen iti Imatangda (36)
Jose A. Bragado
DANIW
19 Samiweng iti Agsapa ti Biag Kabayatan ti Nepnep
Mighty C. Rasing
34 Agdaniw Met Dagiti Bulbulong iti Sapilang
Benjamin P. Pacris
48 Uliek ti Kampanario ti Bacarra
Ronelyn Ramones
SALAYSAY
8 Gapu Ta Daytoy ti Linteg (42)
Hues Joven F. Costales (Ret.)
12 Solo Parent, Ania Dayta?
Neyo Mario E. Valdez
16 Kastoy Gayam ti Bangladesh
Vicente Palcong
40 Umad-adu ti Pakausaran ti Bulong ti Tabako
Reynaldo E. Andres
KOMIKS
21 Tres Muchos (58)
24 Bannatiran (73)
26 Miks & Tiks
KOLUM
20 Dear Doc
31 Okeyka, Apong
36 Ading Kosinera
37 TIPS
39 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
46 Carfew, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Sakbay ti Amin, Dagiti Koma Titser
14 Dakdakkel Ngem iti Law-ang
15 Tao, Lugar, Pasamak
30 Siled ti Kararag
33 Txtm8
35 Ti Gasatmo Ita a Lawas
38 Ammuem Pay Dagitoy
June 18, 2012
Mannalon iti Cagayan, nadur-as ti panagbiagda gapu iti bio-organic fertilizer
Pagganaran ken pagobraan. Daytoy ita ti sagsagrapen dagiti adu a mannalon iti Sta. Praxedes, Cagayan gapu iti produksionda iti Bio-Organic Fertilizer iti tulong ti Department of Labor and Employment (DOLE).
Kuna ni Amor Daluson, ti Portabaga Bio-Organic Fertilizer Producer Association, a nangrugi a pinunduan ti DOLE ti grupoda idi 2009 iti babaen ti programa a Rural Employment through Self-Employment and Entrepreneurship Development, a mangmangted iti ayuda kadagiti babassit nga organisasion a kas kadakuada tapno maaddaan iti nayon a pamastrekan.
Pasado met ti produksionda iti naituding a pagibasaran ti Department of Agriculture gapu ta naaramid daytoy manipud iti garami, lugit ti manok ken dagiti alinta.
Kuna ni Daluson a kaaduan kadagiti kameng ti asosasion ti agmulmula iti pagay, mais, nateng, ken saba. Gapu iti ganagan a partuatda, naan-andur dagiti maisda iti tikag. Kasta met a nabaybayag ti biag dagiti nateng isu nga ad-adu ti maapitda.
Segun pay ken ni Daluson, bimmaba iti 50 porsiento ti agus-usar iti kemikal a ganagan para iti pagayda ken nakainutda iti P3000 tunggal ektaria tunggal panagtalon.
(Naipablaak iti Bannawag, Hunio 25, 2012 a bilang.)
Naglaka Met Gayam ti Ag-Grade 1
Iti kinatarus ti panangibaga ni Nikka no ania ti naaramid iti umuna ken maikadua nga aldawna iti eskuelaan kas Maikamaysa, a naawis ti panamatimi ti kinasasayaat ti pannakaaramat ti nakayanakan a lengguahe a kas pangisuro kadagiti ubbing kadagiti umuna a tallo a tawen ti panageskelada.
Ket nupay adda met pammatimi a saan koma pay laeng a rumbeng a maipatungpal ti K to 12 a curriculum gapu ta saan pay a nakasagana a naimbag ti gobierno tapno sulnitanna ti pagkurkurangan ti pundo a pangsueldo kadagiti nainayon a mangisursuro, panagpaaramid kadagiti kabarbaro balay-pagadalan, kasapulan a tugtugaw ken pasilidad ti salun-at, ken kangrunaanna ti pammabalaw a mismo a dagiti mangisursuro a saanda a naikkan iti kasapulan a pannakasanay, sinubakir daytoy ti pannakaiwaragawag nga iti Cordillera ken iti Central Luzon, aganay a 9,000 a mangisursuro ti naipaayan iti creative tutoring tapno kabaelanda nga akmen ti pannakaisuro dagiti Grade 7. Dagiti Grade I teachers iti Luzon, iti Kabisayaan ken iti Mindanao naipaayanda iti kasapulan a laing tapno kabaelanda nga isuro dagiti pupils iti nakayanakanda a lengguahe.
Maipanggep iti daytoy a banag, kastoy man ti makunami: Nagballigi ti “Brigada Eskuela” babaen ti panagtitinnulong dagiti nagannak ken dagiti mangisursuro. Proyekto iti impraestruktura ti “Brigada Eskuela.” Apay koma no irusat ti DepEd ti Regional MLE Brigada? Mamatikami a sidadaan a tumulong dagiti retirado a mangisursuro ken dagiti mannurat iti tunggal rehion tapno kas iti “Brigada Eskuela,” agballigi ti Regional MLE Brigada.—O
(Naipablaak iti Bannawag, Hunio 18, 2012 a bilang.)
June 14, 2012
BANNAWAG -- Hunio 25, 2012
SARITA
4 Balang
Roy V. Aragon
NOBELA
28 Daga a Nakayanakan (10)
Juan Cabreros Laya
32 Dagiti Bituen iti Imatangda (35)
Jose A. Bragado
DANIW
48 ‘Apanta Man Agkape, Salvacion
Ephraim V. Domingo
SALAYSAY
8 Gapu Ta Daytoy ti Linteg (41)
Hues Joven F. Costales (Ret.)
12 Tarikaywenda Dagiti Daan a Balay
Constante P. Ancheta
16 Intayon Ulien ti Bantay Immoqui!
Rosario A. Bingayen
18 Sangatedted a Tinta
Paul Blanco Zafaralla
40 Rimmang-ay iti Panagpatanorna iti Sertipikado a Bin-i ti Pagay
Reynaldo E. Andres
KOMIKS
22 Tres Muchos (57)
24 Bannatiran (72)
26 Miks & Tiks
KOLUM
14 Dear Judge
20 Dear Doc
31 Okeyka, Apong
36 Ading Kosinera
37 TIPS
39 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
46 Morantic Place, Kdp.
Elnora B. Evangelista
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Ania Koma ti Usar ti “Sabunganay”?
15 Tao, Lugar, Pasamak
30 Siled ti Kararag
33 Txtm8
35 Ti Gasatmo Ita a Lawas
38 Ammuem Pay Dagitoy
June 8, 2012
Napipia Pay ti Gakka
NAPIPIA PAY TI GAKKA TA MAILAKO! Maysa a naanus a tindera ti gakka iti bangketa iti Aparri, Cagayan. Maysa a kita ti babassit a shellfish ti gakka a maala iti baybay kadagiti coastal towns ti Cagayan ken kaaduanna a "makigtot" wenno maipaburek iti apagbiit laeng ket naimasen a kutkutiman a kas saramsam (kasla bukel-sandia). Mailaklako ti gakka iti sag-P30 ti kada baso no daddadakkel idinto a sag-P20 dagiti babassit. (Roy V. Aragon)
(Naipablaak iti Bannawag, Hunio 18, 2012 a bilang.)
(Naipablaak iti Bannawag, Hunio 18, 2012 a bilang.)
Tarong! Di Malako a Tarong!
TARONG! DI MALAKO A TARONG! Gapu ta nanginngina met ti tangdan ti agpuros ngem ti paglakuanna iti maapit a tarong, binaybay-anen ti mannalon a maluoman dagiti bunga dagiti tarongna iti maysa a bangkag iti Barangay Sumader, Siudad ti Batac a nagpaalaan ni Florante “JR” Bagaoisan, Jr., Facilitative Staff iti Batac, DepEd District I iti ladawan. (Rinetrato ni Jayson Gabor)
(Naipablaak iti Bannawag, Hunio 18, 2012 a bilang.)
Linteg a para iti K to 12, mapampanday
Iti baet dagiti protesta kontra iti panangiwayat ti administrasion ni Presidente Aquino iti programa a K to 12, itultuloy ti komite iti Kamara iti basic education and culture a suportaran ti panagbalin a permanente ti 12-tawen a basic education.
Kuna ni Dip. iti Sorsogon Savador Escudero III, chairman iti komite iti basic education and culture, nga agtultuloy ti panagtrabaho ti nabukel a technical working group (TWG) a mamagtitipon iti tallo a gakat a mangipatakder iti 12-tawen a basic education.
Kuna ni Escudero a gagangay laeng nga adda mangtubngar iti pannakaipakat ti programa. Saan ketdi a makaapektar daytoy iti panagtrabaho ti TWG tapno maipaayanen iti linteg ti nasao a programa.
Kuna ni Escudero a masapul a maipasan ti nasao a gakat ta sitatalinaed ti Filipinas iti listaan dagiti pagilian nga addaan iti 10-tawen a programa iti basic education, karaman ti Angola ken Djibouti.
(Naipablaak iti Bannawag, Hunio 18, 2012 a bilang.)
Posted by AST at 2:57 AM No comments: Links to this post
Labels: K to 12
267 nga eskuela, nagipangina iti tuision
Agdagup iti 267 a pribado a kolehio ken unibersidad ti mangipangina iti tuision itoy nga school year iti sumurok-kumurang a 10.11 porsineto wenno P40.47 tunggal yunit.
Impakaammo ti Commission on Higher Education (CHEd) itay nabiit nga inaprobaranen daytoy ti aplikasion dagiti eskuela a mangipangina iti singir iti tuision.
Segun iti listaan ti CHEd, kadagiti 1,666 a pribado a Higher Education Institutions (HEIs) iti Filipinas, 267 wenno 16.03 porsiento ti napalubosan a mangipangina iti tuision.
Agingga iti Mayo 31, 289 HEIs ti nagaplay para iti pannakaipangina ti tuision ngem saan a naaprobaran ti 22 gapu iti nagduduma a rason.
(Naipablaak iti Bannawag, Hunio 18, 2012 a bilang.)
June 7, 2012
Bannawag -- Hunio 18, 2012
SARITA
4 “Ninoy”
Ariel S. Tabag
NOBELA
28 Daga a Nakayanakan (9)
Juan Cabreros Laya
32 Dagiti Bituen iti Imatangda (34)
Jose A. Bragado
DANIW
14 Mangnganup
Pearl A. Dacuag
18 Dila
Junley L. Lazaga
34 Aplaya iti Seongju
Joel L. Bagasol
48 Baso iti Tugaw
Dexter M. Fabito
SALAYSAY
6 Saanto Ngatan a Lumned Pay ti Kampanario ti Laoag?
Jim P. Domingo
8 Gapu Ta Daytoy ti Linteg (40)
Hues Joven F. Costales (Ret.)
12 Waiver-Waiver Laeng!
Neyo Mario E. Valdez
16 Saluadantayo Koma Dagiti Pawikan
Jobert M. Pacnis
40 Nalaing nga Agpatanor iti Sertipikado a Bin-i ti Pagay
Reynaldo E. Andres
KOMIKS
22 Tres Muchos (56)
24 Bannatiran (71)
26 Miks & Tiks
KOLUM
20 Dear Doc
31 Okeyka, Apong
36 Ading Kosinera
37 TIPS
39 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
46 Please Maintaine…, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Adda Koma Museo ti Tunggal Pagadalan
15 Tao, Lugar, Pasamak
19 Ti Surat ken ti Telegrama
30 Siled ti Kararag
33 Txtm8
35 Ti Gasatmo Ita a Lawas
38 Ammuem Pay Dagitoy
June 4, 2012
Bawang Country
BAWANG COUNTRY. Parokiano a biahero dagitoy manipud iti Cagayan a dimmagas a gimmatang iti yawidda a bawang ken lasona iti maysa a pagtagilakuan iti igid ti national highway iti Pinili, Ilocos Norte. Mabigbig ti ti ili a Pinili iti produktona a bawang ken lasona, malaksid laeng iti tabako. (Roy V. Aragon)
(Naipablaak iti Bannawag, Hunio 11, 2012 a bilang.)
Pannakagubat ti cybercrime, inanamongan ti Kamara
Agaluad dagiti mangar-aramat iti Internet a mangiwarwaras kadagiti ladawan a makadadael iti dayaw ti asino man, wenno ania man nga aramid a pakaabusuan ti padada a tao.
Maigapu daytoy iti pananganamong itay lawasna ti Kamara iti maikatlo ken pinal a pannakaibasana ti gakat a mangdusa iti cybercrime tapno mapengdan ken mapasardeng ti panagraira daytoy a makadidigra nga aramid kadagiti agtutubo a Filipino.
Makatulong iti pagilian ti pannakapasingked ti House Bill 5808 (Cybercrime Prevention Act of 2012) tapno epektibo a mapengdan ken malabanan ti amin a kita ti panagusar, panagabuso ken illegal a panangserrek (iti account ti sabali) iti cyber space, a mangbikbiktima kadagiti umili.
Madusa iti prison mayor wenno mamulta iti P200,000 ti manglabsing iti confidentiality, integridad ken availability ti computer data ken systems.
Ti met cybersex offense ket addaan iti dusa a prison mayor weno multa a P1,000,000 wenno agpada, idinto a ti mapaneknekan iti child pornography, addaan iti dusa a reclusion temporal wenno multa a P1,250,000.
(Naipablaak iti Bannawag, Hunio 11, 2012 a bilang.)
Ilagan iti Isabela, agbalinen a siudad
Inaprobaran ti Senado itay Mayo 28 ti maikatlo ken pinal a pannakaibasa ti Senate Bill 144 mainaig iti panagbalin a siudad ti Ilagan iti Isabela.
Mainaig iti daytoy, maiwayatto ti plebisito iti nasao nga ili tapno masaludsod kadagiti umili no ania ti pangngeddengda. Mangnamnama ketdi ni Mayor Josemarie Diaz nga umanamong dagiti umili ta daytoy ti agbalin a tulbek ti naan-anay a panagdur-as ti Ilagan.
(Naipablaak iti Bannawag, Hunio 11, 2012 a bilang.)
Dua a seminar iti lengguahe ken panagsurat, maangay
Dua a seminar iti lengguahe ken panagsurat ti nayeskediul a maangay iti daytoy a Hunio 15 ken iti Hunio 16-17 iti La Union ken iti Cagayan, kas panagsaganadda.
Isayangkat ti Sir Pelagio Alcantara Development (SPADE) Foundation ken ti Gobierno Probinsial ti La Union iti maikadua a gundaway ti Seminar iti Panagsurat iti Iloko (Iluko/Ilokano) inton Hunio 15, 2012 iti Diego Silang Hall ti Kapitolio ti probinsia, kas impakaammo ti SPADE.
Naawis nga aglektiur da Bannawag Editor Cles B. Rambaud ken mannurat iti Bannawag Mario Neyo Valdez maipapan iti ortograpia ken panagsurat iti salaysay, kas panagsaganadda.
Aggapu dagiti makiseminar iti Kapitolio ken kadagiti 19 nga ili ken ti kakaisuna a siudad (San Fernando) ti La Union, agraman iti DepEd. Idauluanto ida ni Adamor Dagang, Dept. Head ti Provincial Information and Tourism Office (PITO) ti La Union.
Mainaig iti daytoy, kinuna ti SPADE a masegseggaanen ti pannakaipaulog ti “Iloko Code of La Union” iti daytoy a bulan, a mangitandudo iti tawidtayo a pagsasao.
Maysa met a seminar-workshop iti panagsurat iti sarita a nabuniagan iti “Panagkayas Kadagiti Balikas” ti pagtinnulongan nga angayen ti GUMIL Cagayan ken ti Alex Vicente Yadao Literary Foundation inton Hunio 16-17 iti Lakay Fabian Hall of Literature, Centro 2, Sanchez Mira, Cagayan iti panangsangaili ti pamilia da Freddie ken Olive Masuli.
Panggep ti nasao a seminar-workshop a patademen pay ti kabaelan dagiti mannurat a Cagayano iti panagsurat iti sarita iti Iluko tapno pumigsa met ti maitulongda iti pannakapatibker pay ti nakayanakan a lengguahe. Atendaran daytoy dagiti Ilokano a mannurat iti Cagayan ket agserbi a lecturer-panelist da Roy Vadil Aragon, dati a Bannawag Editor Dionisio S. Bulong ken dati a Bannawag Managing Editor Juan S.P. Hidalgo, Jr.
Libre ti rehistrasion ngem maipalagip ketdi kadagiti agatendar ti panangitugotda iti maysa a bukodda a sarita para iti workshop.
(Naipablaak iti Bannawag, Hunio 11, 2012 a bilang.)
Subscribe to: Posts (Atom)


text:
SM a Pagsiapingán iti Asia
Nagsasabtan: 14°32′6.24″N 120°58′55.75″E / 14.5350667°N 120.9821528°E
Ti SM a Pagsiapingan iti Asia (Ingles: SM Mall of Asia) ket maysa a dakkel a pagsiapingan a naglukat idi Mayo 21, 2006[1] ken isu ti maikadua a kadadakkelan a pagsiapingan iti Filipinas, ken ti mapapati a maikatlo a kadakkelan a pagsiapingan iti Asia ken maikapat iti sangalubongan maibatay iti kalawa. Kukua ken imatonan ti SM Prime Holdings ni Henry Sy, maysa a negosiante a Filipino-Intsik a maysa kadagiti kababaknangan a tao iti intero nga Asia.
Dagiti nagibasaran[urnosen | urnosen ti taudan]
- ^ "SM Prime ti Filipinas ket agtantan ti panaglukat ti Pagsiapingan iti Asia into no Mayo", Yahoo News, 22 Pebrero 2006.
Kasilpo iti ruar[urnosen | urnosen ti taudan]
Midia a mainaig iti SM a Pagsiapingan iti Asia iti Wikimedia Commons


text:
Tuesday, June 14, 2011
PANGNAYON A TARAON, ITED TI DSWD KADAGITI AGKURANG TI TIMBANGNA NGA UBBING
Cabugao, Ilocos Sur (Hunio 13, 2011) – Tapno matutopan ti programa ti Department of Social Welfare and Development (DSWD), nagtignay ti Gobierno Lokal iti benneg ti Sangguniang Bayan a nangted ti bileg ken ni Mayor Ediboy S. Cobangbang, Jr. a makipinnirma iti Memorandum of Agreement (MOA) a kasapulan iti pannakasagrap iti Supplemental Feeding Program ti Ahensia.
Sagudayen ti katulagan, dagiti agkurang ti mainumo a timbang iti tawenda nga ubbing nga agbasbasa ti Day Care Centers ti makasagrap kadaytoy a programa. Maikkan iti 120 nga aldaw a pribilehio a pannakapakan ti nasustansia a taraon dagiti masakupan daytoy a programa ken igastosan ti Ahensia ti DSWD. # (Reposted, Tawidnews)
Posted by Bayan ng Cabugao, Ilocos Sur at 9:09 AM
Subscribe to: Post Comments (Atom)


text:
INGGET SAM-IT NGA ISEM. Naisem da Vigan City Mayor Eva Marie S. Medina, Congressman Ryan Luis Singson ken ti asawana a ni Patricia Savellano-Singson bayat ti panagurayda kadagiti sangaili iti pannakabendision ti Vigan City Convention Center idi Marso 21. Nakastreken ti Vigan City iti qualification phase ti New7Wonders Cities Search ket pumigpigsa ti tignay dagiti agtuturay ti Vigan City tapno mapagballigan ti siudad ti pammadayaw. (Salvador A. Espejo)
INGGET SAM-IT NGA ISEM
By Tawid News Team on April 16, 2012 in Banner Photo, Media


text:
HAWAII. Ni Deputy Speaker ken Ilocos Sur 2nd District Congressman Eric Singson ti manamnama a mabisita ken mamagsapata kadagiti kabarbaro nga opisiales ti Candonians Of Hawaii intono Agosto 15, 2008 idiay Pacific Beach Hotel.
Maangay ti panagsapata dagiti baro nga opisial nga agtakem iti 2008-2010 nga idauluan ti kabarbaro a presidente a ni Samuel Sonson.
Pakairamanan kadagiti dadduma pay nga opisial ti Candonians of Hawaii ket dagiti sumaganad:
President – Samuel Sonson
1st Vice President – Dr. Ignacio Torres (Past President & Adviser)
2nd Vice President – Joey Centeno
Recording Secretary – Mary Jane Gameng
Corresponding Secretary – Flora Ea
Treasurer – Delia Wong
Asst Treasurer – Adelle Eleccion
Auditor – John Guilambo
Press Relation Officers: Alma Caberto, Miriam Langas & Van Torres
Peace Officers: Cesar Fajardo, Teddy Langas, Dennis Luat & John Mangayayam
Advisers: Bernadette Dario Fajardo – Immediate Past President
Dr. Ignacio Torres – Past President
Rey Custodio – Past President
Dr. Ben Galindo, Jaime Juan, Ines Resurrection & Dr. Remy Sonson
Legal Adviser: Atty. Alex Sonson
Malaksid kenni Congressman Singson, mabisita ken agsarita ni Consul General Ariel Y. Abadilla iti Philippine Consulate General-Hawaii.
Kabayatanna, kas maysa a Candonian, agtultuloy ti suportada kadagiti kakailianda iti Candon babaen iti scholarship program, addan ti uppat a napaggraduardan, ket agtultuloy daytoy a programa tapno matulongan dagiti agtutubo a mangtun-oy iti arapaapda.
Malaksid iti dayta, adda pay ti programa a panakaipaay iti computer iti pagadalan a nagturposan ti iskolarda. Ket kaudian ditoyen ti panakipasetda iti panakaangay iti sumaruno nga Aloha Medical Mission.
Ti Candonians of Hawaii ket sigud a naawagan iti Sons and Daughters of Candon a daytoy ket nabangon idi Marso 1948. Ti pundador ken kaunaan a presidente ket ni Dimas Gaston.
Maikatlo kadagiti kapautan a gunglo idiay Hawaii, ket ita addaan iti nasurok sangagasut a kamengna. Amado Yoro


text:
Literasia
Ti literasia ket tradisional a naaw-awat a kas ti abilidad iti panagbasa ken panagsurat.[1] Ti kaibuksilan ti termino ket mabalin a mapadakkel tapno mairaman ti abilidad iti panagusar ti pagsasao, bbilbilang, ladladawan ken dadduma pay a pamay-an tapno maawatan ken mausar dagiti sistema ti naturay a simbolo iti kultura.[2] Ti konsepto ti literasia ket dumakdakkel kadagiti pagilian ti OECD tapno mairaman dagiti kalaing a panagserrek ti pannakaammo babaen ti teknolohia ken ti abilidad a mangipateg kadagiti narikut a kontesto.[2]
Dagiti nagibasaran[urnosen | urnosen ti taudan]
- ^ "Literate." Merriam-Webster.com. Merriam-Webster, n.d. Web. 19 Ago. 2014.  .
- ^ a b UNESCO. "Education for All: A Global Monitoring Report" (PDF). UNESCO. UNESCO. p. 150.


text:
Kategoria:Panagtaripato ti CS1: Agus-usar ti parametro iti authors
Daytoy ti pagsurotan a kategoria para kadagiti dakamat ti CS1 nga agus-usar iti
|authors=. Dagiti parbo a nagan ti
|authors= ket saanda a naaramid aparte daytoy a kategoria.
Bayat a kaaduan kdagiti mensahe ti biddut ti Panagdakamat nga Estilo 1 ken Panagdakamat nga Estilo 2 ket makita dagiti amin nga agbasbasa adda met dagiti agtultuloy a nailemmeng. Dagiti editor nga agkayat a mangkita kadagiti amin a mensahe ti biddut ti CS1|2 ket mabalinda nga ipakita babaen ti panagpabaroda iti bukodda a CSS ti sapasap wenno kudil a mairaman dagiti makita a kodigo dita baba:
.citation-comment {display: inline !important;} /* Ipakita amin a mensahe ti biddut ti Panagdakamat nga Estilo 1 */
Urayno naikabil daytoy a css, dagiti nadadaan a panid ti cache ti Wikipedia ket mablin a saan a napabaro a mangipakita dagitoy a biddut urayno ti panid ket nailista a kas maysa kadagiti pagsurotan a kategoria. Ti NULLEDIT ket mangresolba daytoy a parikut.
Masapul ti kodigo dita ngato no kayat a makita dagiti mensahe ti kategoria ti panagtaripato:
- Kategoria:Panagtaripato ti CS1 (silpo)
Pampanid iti kategoria "Panagtaripato ti CS1: Agus-usar ti parametro iti authors"
Daytoy a kategoria ket aglaon laeng iti sumaganad a panid.


text:
Maliplipatanen
ti dallot ken komedia. Ngem iti biang ti Banna National High School (BNHS) iti
Banna, Ilocos Norte, nasken a maisubli koma manen dagitoy iti imatang dagiti
umili ta paset dagitoy ti namaris a pakasaritaan ti puli ni Ilokano malaksid a
mabalin met a pagbalinen dagitoy a paset ti biag ti agdama a kaputotan.
Mainaig
itoy, maysa a panagsanay iti dallot ken Komedia Ilokana ti insayangkat ti BNNHS
nga idauluan ni mannurat iti Bannawag Joel B. Manuel, prinsipal ti nasao a
pagadalan, iti pannarabay ti National Commission on Culture and the Arts (NCCA)
idi Marso 1 agingga iti 4.
Napanaganan
ti panagsanay iti “BUYANIW: Ilokano Performance Arts Training in Dallot and
Komedia,” mismo a ti Pangulo ti Arts Section ti NCCA, ni Ferdinand P. Isleta, a
patneng met nga Ilokano, ti naawis a kangrunaan a nagsarita ken nangsanay.
Kas Head
ti Arts Section NCCA), naigamer ni Isleta, tubo iti Dingras, Ilocos Norte,
kadagiti nadumaduma a proyekto ti NCCA sipud pay idi 1993, a kas Project
Coordinator wenno kas Director iti adun a national ken regional visual and
performing arts congress, exhibition ken festival. Nagpaay pay nga opisial a
delegado kadagiti internasional a panagtitipon a kas iti UNDP Culture &
Administration Human Resource Development Program a naangay iti South Korea,
iti 13th ken 14th Meeting ti ASEAN Technical Working Group for Visual and
Performing Arts a naangay iti Indonesia; iti 33rd Meeting ti ASEAN Committee on
Culture and Information a naangay iti Singapore ken iti 34th ASEAN-COCI a
naangay iti Manila. Nagakem pay a Head ti Philippine Delegation iti ASEAN Youth
Art Camp 2001 iti Malaysia ken iti ASEAN Youth Art Camp 2002 iti Myanmar.
Naipaayan iti scholarship idi 2008 babaen ti Arts Council ti Korea a kas maysa
kadagiti partisipante iti “Cultural Administration Training Program for Young
Professionals”. Idi 1990, imbagianna ti Filipinas a kas maysa kadagiti kameng
ti Lyceum Dance Troupe a nakipartisipar iti La Farandole de Nice Dance Festival
a naangay iti Nice, France.
Kadua ni
Isleta a nangsanay da Elizabeth Madarang Raquel, public schools district
supervisor ti Currimao District ken maysa a coordinator iti NCCA-Committee on
Literary Arts; Guillermo I. Concepcion, mabigbig a mannaniw, piksionista ken
agkomkomedia; Mario P. Tejada, Sangguniang Bayan secretary ti Piddig, mannurat
ken dumadallot; ken Cles B. Rambaud, Managing Editor ti Bannawag.
Nagserbi
met a kas project director ni Rolando D. Tubera, mannursuro iti BNHS ken
premiado met a mannurat iti Ilokano. Timmulong amin dagiti mannursuro iti nasao
a pagadalan a kas project assistants.
Nasanay
ti aganay a 30 nga agad-adal iti BNHS iti panagakem, panagyayug iti dallot ken
komedia ken naisuro met kadakuada dagiti masapul a gamigam, aruaten, musika ti
dallot ken komedia.
Adda pay
paset ti panagsanay a panangamiris dagiti agad-adal iti iskrip. Kas
pangipakatan met dagitoy iti naadalda iti nasao a panagsanay, addanto maangay a
panagpabuya dagitoy iti arinunos ti Marso.
Maipabuya
a panagdaniw ti kayat a sawen ti buyaniw, ket mausar daytoy a termino a
pangsakup kadagiti isu amin a maipabuya a daniw a kas koma iti dallot, komedia,
bukanegan, sarindaniw ken danirock (daniw a maakompaniaran iti rock a musika).
(Naipablaak
iti Bannawag, Marso 12, 2012 a bilang.)


text:
Lapinig, Amianan a Samar
Ti Lapinig ket maysa a maika-5 a klase nga ili iti probinsia ti Amianan a Samar iti Filipinas.
Dagiti baranggay[urnosen | urnosen ti taudan]
Ti Lapinig ket politikal a nabingbingay iti 15 a barbaranggay.[2]
- Alang-alang
- Bagacay
- Cahagwayan
- Can Maria
- Can Omanio
- Imelda
- Lapinig Del Sur (Pob.)
- Lapinig Del Norte (Pob.)
- Lo-ok
- Mabini
- May-igot
- Palanas
- Pio Del Pilar
- Potong
- Potong Del Sur
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Amianan a Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 14 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Amianan a Samar". Datos ti Populasion ti Ili. Dibision ti Panagsukisok ti LWUA. Naala idi 14 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)